"BU21" στο θέατρο 104.. Συνέντευξη με την ηθοποιό Μαρούσκα Παναγιωτοπούλου\nΜε μεγάλη επιτυχία πραγματοποιήθηκε η επίσημη πρεμιέρα της παράστασης “ΣΤΕΛΙΟΣ ΚΑΖΑΝΤΖΙΔΗΣ. Η ζωή του όλη”\n“BU21” στο θέατρο 104.. Συνέντευξη με την ηθοποιό Μαρούσκα Παναγιωτοπούλου\nΔημοσιεύτηκε από Trito Koudouni at 15 Ιανουαρίου 2018\nH Μαρούσκα Παναγιωτοπούλου είναι ένα εξαιρετικό δείγμα ηθοποιού. Προσδίδει πάντα στους χαρακτήρες που παίζει την δική της πινελιά, μαρκάροντας τους έτσι ανεξίτηλα στην μνήμη μας. Την έχουμε απολαύσει σε πληθώρα θεατρικά και τηλεοπτικά έργα, μεταξύ των οποίων στις παραστάσεις: ‘ΘΑΝΟΣ ΜΙΚΡΟΥΤΣΙΚΟΣ – ΝΙΚΟΣ ΚΑΒΑΔΙΑΣ ΤΑΞΙΔΙ ΣΤΟ ΣΤΑΥΡΟ ΤΟΥ ΝΟΤΟΥ’, ‘ΑΝΤΙΓΟΝΗ’ του Σοφοκλή σε σκην. Θ. Μουμουλίδη και ΜΕ ΤΑ ΜΑΤΙΑ ΤΩΝ ΜΕΓΑΛΩΝ ΚΟΡΙΤΣΙΩΝ’ της Φ. Γέμτου σε σκην. Μ. Παναγιωτοπούλου – Φ. Γέμτου. Από την Τετάρτη 17 Ιανουαρίου θα την απολαύσουμε στην παράσταση «BU21” σε σκηνοθεσία Θοδωρή Βουρνά στο θέατρο 104.\nΗ Μαρούσκα Παναγιωτοπούλου σε μια αποκλειστική συνέντευξη στο Τρίτο Κουδούνι και στην Μαριαλένα Δογγούρη.\nΜΔ: Πείτε μας λίγα λόγια για την παράσταση” BU21”.\nΜΠ: BU21 είναι ο αριθμός ενός αεροσκάφους που κάνοντας τη διαδρομή Ν. Υόρκη -Λονδίνο καταρρίπτεται από τρομοκράτες πάνω από το Φούλαμ ,μια πλούσια αστική περιοχή του Λονδίνου. Το έργο ακολουθεί τις ιστορίες έξι ανθρώπων /θυμάτων,άμεσα ή έμμεσα, του χτυπήματος. ΄Έξι διαφορετικές εκδοχές απώλειας και ανθρώπινου πόνου. Οι έξι ήρωες μετά το γεγονός καλούνται να επαναπροσδιορίσουν τη ζωή τους ,να διαχειριστούν τη νέα πραγματικότητα και να συνεχίσουν. Με τη μορφή έξι παράλληλων μονολόγων ο θεατής παρακολουθεί την προσπάθεια έξι ανθρώπων να επιβιώσουν μετά από μια τραγωδία που ποτέ δεν πίστευαν ότι θα συμβεί σ'αυτούς και κανείς δεν τους είχε προετοιμάσει για το πόσο σκληρό είναι.\nΜΔ: Πείτε μας λίγα λόγια για το ρόλο που υποδύεστε.\nΜΠ: Υποδύομαι την Ana , μια Ρουμάνα οικονομική μετανάστρια. Είναι το άμεσο,αν μπορεί να ειπωθεί έτσι, θύμα του χτυπήματος. Βρισκόταν στο πάρκο λίγα μέτρα μακριά από το σημείο που έπεσε το αεροσκάφος . Υπέστη σοβαρά εγκαύματα σε όλο της το κορμί από το καυτό καύσιμο που απλώθηκε παντού μετά την έκρηξη που ακολούθησε την πτώση. Η Ana θα μείνει ανάπηρη για την υπόλοιπη ζωή της . Δεν έχει να παλέψει μόνο με τα τραύματα της ψυχής της λοιπόν ,αλλά και του κορμιού της. Προσπαθεί να σταθεί ξανά στα πόδια της με αξιοπρέπεια,πράγμα που γίνεται κάποιες φορές ακατόρθωτο λόγω του πόνου,σωματικού και ψυχικού. Θα φτάσει στην απελπισία και θα προσπαθήσει να δώσει τέλος στο μαρτύριο της ,αλλά η ζωή θα φανεί πιο δυνατή.\nΜΔ: Η παράσταση καταπιάνεται κυρίως με την απώλεια. Πως τη διαχειρίζεται ο χαρακτήρας που υποδύεστε;\nΜΠ: Θεωρώ ότι το χτύπημα και κατά συνέπεια η απώλεια,σε όποια μορφή κι αν τη βιώνει ο κάθε ήρωας είναι στο το έργο το σημείο μηδέν. Η αφετηρία, αν θέλετε, της καινούργιας τους πραγματικότητας. Από κει και πέρα το έργο είναι μια ,συγκλονιστική,ειλικρινής, πικρά αστεία μελέτη του πως διαχειριζόμαστε την τραγωδία. Θα έλεγα ότι αυτό που ουσιαστικά βιώνει η Ana είναι η ματαίωση. Ένα πλάσμα γεμάτο ζωή – που έφυγε από την πατρίδα της αναζητώντας μια καλύτερη τύχη- “προσγειώνεται “ σε μια σκληρή πραγματικότητα ,που δεν επέλεξε ,και αναγκάζεται να βάλει βίαια φρένο σε όνειρα και φιλοδοξίες . Τίποτε δεν θα είναι ξανά το ίδιο για την Ana. Ούτε καν η καθημερινότητά της. Βιώνει τη ματαίωση, μόνη σε ένα ξένο τόπο και φτάνει να βλέπει το θάνατο ως μόνη λύση. Αλλά όπως λέει η ίδια:”Η ζωή θα παλέψει να κρατηθεί ,με νύχια και με δόντια , όσο απελπιστική κι αν είναι η κατάσταση...”\nΜΔ: Το θεατρικό κείμενο είναι διανθισμένο με χιούμορ. Ποια η λειτουργία του στην παράσταση.\nΜΠ: Όποια και στη ζωή. Του εξισορροπιστή. Τίποτε στη ζωή δεν είναι άσπρο μαύρο. Και στις πιο τραγικές καταστάσεις υπάρχει χιούμορ. Είτε προκύπτει από τους ίδιους τους ήρωες που αυτοσαρκάζονται , είτε κι από τις ίδιες καταστάσεις ,που όταν είναι τόσο οριακές καταλήγουν να είναι κωμικοτραγικές.\nΜΔ: Το έργο “BU21” μιλάει για μια τρομοκρατική επίθεση. Οι θεατές του Λονδίνου όπου και πρωτοανέβηκε το έργο πέρυσι, είναι πιο κοντά σε τέτοια γεγονότα από ότι οι Έλληνες. Πως πιστεύεται ότι θα αντιδράσει το Ελληνικό κοινό;\nΜΠ: Αν θεωρήσουμε ότι τρομοκρατία είναι αυτό που τελευταία είναι στην επικαιρότητα,η απειλή από μια συγκεκριμένη θρησκευτική και στρατιωτική οργάνωση φανατικών μουσουλμάνων ,το γνωστό Ισλαμικό κράτος ,που στόχος του είναι βασικά η εκδίκηση των κραταιών του δυτικού κόσμου ως αντίποινα για τα πάθη των μουσουλμάνων , τότε ίσως να μπορούσαμε να υποθέσουμε ότι η Ελλάδα δεν είναι στους άμεσους στόχους,άρα το φαινόμενο δεν αφορά άμεσα τους Έλληνες. Αν και αυτό,κατά τη γνώμη μου, είναι μόνο η βιτρίνα μιας βαθιά ιμπεριαλιστικής στρατιωτικής οργάνωσης με τελικό στόχο την παγκόσμια επικράτηση του Ισλαμικού κράτους...αλλά αυτό είναι μια άλλη κουβέντα.\nΘα πω όμως ότι τρομοκρατία δεν είναι μόνο ο ISIS. Η τρομοκρατία είναι ένα σύνθετο φαινόμενο με βαθιές ιστορικές,πολιτικές και κοινωνικές ρίζες που έχει διάφορες μορφές και σοβαρά επακόλουθα( βιομηχανία του τρόμου,τρομολαγνεία) . Τι είναι αυτό λοιπόν που μας καθιστά ασφαλείς απέναντι σε έναν εχθρό με πολλά πρόσωπα που δείχνει να μην κάνει διακρίσεις και να χτυπά όλο και συχνότερα εκεί που κανείς πριν μερικά χρόνια δε μπορούσε να φανταστεί ότι θα χτυπήσει; Άρα δεν είναι αφελές να θεωρούμε ότι το φαινόμενο δε μας αφορά; Στην Ελλάδα του σήμερα ειδικά,όπου ζούμε τη ματαίωση κυρίαρχη σε μια χώρα που καταρρέει ,σε μια μόνιμη αβεβαιότητα για το αύριο; Δεν είναι και αυτό μια μορφή τρομοκρατίας;Κράτος του τρόμου ή Τρόμος του κράτους; Η τρομοκρατία έχει γίνει ένα γεγονός της ζωής. Και το BU21 έρχεται να μιλήσει για την ανθρώπινη πλευρά αυτού του γεγονότος. Για το πως διαχειρίζεσαι αυτό το τραγικό γεγονός στη ζωή σου και συνεχίζεις να ζεις μέσα από αυτό και πέρα από αυτό.\nΜΔ: Τι ήταν αυτό που σας άγγιξε περισσότερο στο έργο και τι ήταν αυτό που σας δυσκόλεψε.\nΜΠ: “Η ζωή είναι ένα ζώο με παρόρμηση. Θα παλέψει να κρατηθεί,με νύχια και με δόντια όσο απελπιστική κι αν είναι η κατάσταση”. Έτσι εκφράζει η Ana την δύναμη της ζωής. Κι αυτή η δύναμη με συγκινούσε πάντα.\nΑυτό που ,δε θα πω ότι με δυσκόλεψε ακριβώς ,αλλά βρήκα αρκετά προκλητικό και ενδιαφέρον,καθώς δεν το έχω ξανακάνει, είναι η αφηγηματική μορφή του έργου. Το έργο ουσιαστικά είναι έξι παράλληλοι μονόλογοι που ελάχιστα συναντιούνται ουσιαστικά αλλά δρουν παράλληλα. Έξι ηθοποιοί συμμαχούμε επί σκηνής ,αλλά στην ουσία συμπαίκτης μας είναι το κοινό.


Κόστος παιδικών σταθμών - Μαιευτήρες-Γυναικολόγοι - Parents.org.gr\nΚάντυ άρα μιλάμε να πάει από Γενάρη; Σου δίνω μια εναλλακτική (μάλλον το έχεις σκεφτεί αλλά θα το πω και γω γιατί ιδιωτικά φαντάζομαι κάτω από 350 Αθήνα δεν θα βρεις όπως είναι και Θεσσαλονίκη σε εμάς) με τα 400€ βρες μια κοπέλα να στον κρατάει το πρωί και κάνε εγγραφή αφού το ψάξεις το θέμα του σχολείου τον Απρίλη για την καινούργια χρονιά 2022-2023 όπου αν μπορείς να πάρεις ΕΣΠΑ με κριτήρια για ιδιωτικά εργαζόμενες μητέρες και μητέρες του δημοσίου και να γλιτώσεις ένα αρκετά μεγάλο ποσό θα είναι πολύ καλύτερα. Στο γράφω μόνο και μόνο για τις ασθένειες φέτος. Μια εβδομάδα θα πηγαίνει μια θα κάθεται και θα πρέπει να έχεις μεριμνήσει για άτομο όταν θα είναι σπίτι. Από το να δίνεις τζάμπα λεφτά για λίγους μήνες που θα τους κουτσοπάει (γιατί αρρωσταίνουν και καλοκαίρι) δες μήπως τον γράψεις να πάει μια και καλή από Σεπτέμβρη. Για τιμές θα σου γράψουν οι υπόλοιπες νομίζω είναι πολλές που τα πήγαιναν ιδιωτικά.\n9 hours ago, Κάντι said:\nΤα χρήματα τα θεωρώ πάρα πολλά , πάνω κάτω όλες οι τιμές εκεί κυμαίνονται όμως για πλήρες ωράριο όχι 9-1. Δεν ξέρω και σε τι περιοχή είσαι να σου προτείνω τίποτα, εγώ ήμουν Νότια. Γενικά πρέπει να το ψάξεις αρκετά.\nΕπίσης καλύτερη λύση θεωρώ αυτή της @λουκουμαδάκι, δες αν μπορείς να το κάνεις έτσι. Εγώ όταν είχα πάει τον γιο μου παιδικό ήταν 9-10 μηνών, παραπάνω από τον μισό χρόνο το φάγαμε σπίτι και πλήρωνα τον παιδικό κανονικά, και ήμουν τυχερή γιατί από την δουλειά μου δεν είχα πρόβλημα είτε να λείψω με άδεια είτε να δουλέψω από το σπίτι, σκέψου πως άδεια κανονική κατάφερα να πάρω μετά τα 3 του γιου μου, μέχρι τότε όλες οι ημέρες αδείας μου χρησιμοποιούνταν για όταν ήταν άρρωστος.\nΠιστεύω θα βρεις πιο φτηνά. Η αδερφή μου έδινε 320 στα βόρεια προάστια , με φαγητό και πιο πολλές ώρες. Επίσης κανά 50άρικο για την εγγραφή.\nΑν όμως ψάχνεις για τις ώρες αυτές, η πρόταση της @λουκουμαδάκι είναι ό,τι καλύτερο, δεδομένης της κατάστασης και της ηλικίας του μικρού.\nΔίκιο εχεις αλλα και πάλι δεν εχουμε τα 400 τον μήνα για κοπελα. Το πλάνο μας ηταν οτι ο συζηγος θα δουλεύει δεύτερη βάρδια 3-10 και θα τον κρατάει το πρωί. Ειχε ομως τωρα 4 μερες άδεια που δεν πήγαμε πουθενά και ζορίστηκε τωρα κατάλαβε πως θα περνάει τα πρωινά του και του ηρθε η ιδέα οτι πρεπει να τον στείλουμε παιδικό. Με τις ιώσεις λοιπόν σίγουρα θα δούλευε ο ίδιος απογευμα οποτε χρειαζεται αν πήγαινε σχολειο.\nΒρήκα εναν σημερα με 220 ευρώ αλλα ωράριο 7.30-12 , στις 12 ομως σίγουρα δεν υπάρχει η δυνατοτητα να τον παίρνουμε. Και αν βάλουμε γυναίκα για μια ώρα πάλι μιλάμε για 140 τον μήνα οποτε η μια ή η αλλη έρχεται.\n21 minutes ago, Κάντι said:\nΠραγματικά αυτά τα ποσά μου φαίνονται πολύ υψηλά, εγώ όταν έψαχνα έβρισκα για πλήρες ωράριο 350-400 με πρωινό δεκατιανό μεσημεριανό και απογευματινό, χωρίς σχολικό, σε συζητήσεις που κάνω με μητέρες που έχουν παιδιά σε παιδικό αυτές οι τιμές ισχύουν ακόμα. Είχα βρει θυμάμαι και με 500-550 ευρώ, αλλά ήταν η εξαίρεση. Αφού έχεις χρόνο ψάξε περισσότερο, θα βρείς κάτι που θα πληροί τις προυποθέσεις σας.\nΠραγματικά αυτά τα ποσά μου φαίνονται πολύ υψηλά, εγώ όταν έψαχνα έβρισκα για πλήρες ωράριο 350-400 με πρωινό δεκατιανό μεσημεριανό και απογευματινό, χωρίς σχολικό, σε συζητήσεις που κάνω με μητέρες που έχουν παιδιά σε παιδικό αυτές οι τιμές ισχύουν ακόμα. Είχα βρει θυμάμαι και με 500-550 ευρώ, αλλά ήταν η εξαίρεση. Αφού έχεις χρόνο ψάξε περισσότερο.\nΤο θεμα ειναι οτι στο σταθμό που τηλεφωνηςα δεν τους απασχολεί ποσες ωρες θα τον αφηνω το ωράριο τους ειναι 7:30-4:30 και τιμη φιξ. Θέλουν 400 και μου λένε τον αφήνετε και όλη την μερα αν θέλετε.\nΕπεξεργάστηκαν Οκτώβριος 13 by Κάντι\n12 minutes ago, Κάντι said:\nΣυνήθως 9-1 είναι χωρίς φαγητό. Ψάξε παράλληλα για πιο οικονομικό παιδικό ή για κοπέλα που παίρνει 4 ευρώ την ώρα, ώστε να σου έρθει κανά 300άρι το μήνα. Αν παίρνατε κοπέλα για 3 φορές τη βδομάδα και τις υπόλοιπες μέρες τον κρατούσε ο σύζυγος? Ή δεν μπορεί να έχει ελαστικό ωράριο?\nΓια τις δραστηριότητες που αναφέρεις, προσωπικά μου φαίνεται πολύ νωρίς. Άσε που στην ηλικία αυτή, θα απέφευγα να τον φέρνω σε επαφή με πολλά παιδάκια σε κλειστούς χώρους.\n36 minutes ago, Deena said:\nΚαταλαβαίνω πώς το λες και σίγουρα ο παιδικός δεν είναι ό,τι καλύτερο στην ηλικία αυτή, αλλά σίγουρα το να δουλεύεις 3-10 και το πρωί να κρατάς και ένα παιδάκι της ηλικίας αυτής, το οποίο δεν μπορείς να αφήσεις ούτε 2 λεπτά χωρίς επίβλεψη, δεν είναι τόσο απλό. Δεν γνωρίζουμε τις αντοχές του καθενός. Όπως και να χει, όταν ο ένας γονιός ζορίζεται, είναι λογικό να σκέφτονται εναλλακτικές. Έίναι και στον άνθρωπο, ο άντρας μου πχ δεν θα είχε θέμα, εγώ θα είχα σίγουρα. Σίγουρα το παιδί και η υγεία του είναι προτεραιότητα , αλλά πρέπει να είναι και οι γονείς καλά.\nΣτην ηλικία του μωρού, θα πρέπει να προετοιμαστείτε ότι πολλές μέρες δε θα μπορεί να παει. Από όσες φίλες τα έστειλαν τόσο μικρά αυτο έχωδι, εγω τα κατάφερα να μεγαλώσουν λίγο και δεν είχαμε τόσα προβλήματα υγείας. Δηλαδή αν δεν υπάρχει γιαγιά να βοηθήσει και ο μπαμπάς δεν μπορεί, πάλι θα την πληρώσετε την κοπέλα.\n11 ώρες πρίν, Deena είπε:\nΣυμφωνω μαζι σου, απλα δεν θελω να τον ζορίζω πολυ γιατι θα ηθελα και αλλο παιδακι, δεν ξερω αν με πιάνεις; Ήδη προσφέρει πολυ σε σχέση με το τι έκανε προ παιδιού.\nΔεν ξερω αν θα συμφωνούσε καποια κοπελα σε τέτοιου είδους εργασία.\nεπισης γαι τις δραστηριότητες τις συγκεριμενες και στα δυο εχει 6 παιδια το τμήμα και σε δέχονται μονο με πιστοποιητικό εμβολιασμού ή νοσησης. Τους βρήκα ασφαλείς.\nΕσύ δεν κάνεις πολλά περισσότερα απ'ότι έκανες προ παιδιού; Όλοι αυτό δεν κάνουμε όσοι έχουμε παιδιά; τί εννοείς κάνει περισσότερα από πρίν!\nΔηλαδη εσύ μπορείς να δουλεύεις το πρωί και μετά να κρατάς το παιδί, αλλά εκείνος δεν μπορεί να κρατάει το παιδί και να δουλεύει μετά;\nΠου φαντάζομαι ότι μαγείρεμα και δουλειές θα κάνεις εσύ.. μαζι με δουλεία και παιδί..\nΑν μπορείτε να βρείτε λύση να είναι πιο χαλαρός, καλά θα κάνετε! Απλά μην το θεωρούμε και λογικό να μη μπορεί ο μπαμπάς να κρατήσει το παιδί, ενώ η μαμά τα μπορεί όλα... Στην τελική, να έχει ο μπαμπάς λίγες χαλαρές ώρες στο σπίτι, αλλά να έχεις κι εσύ! Πώς θα εξασφαλιστεί αυτό;\nΣε θεωρητικό επίπεδο συμφωνω μαζι σου, επι της ουσίας ομως οταν παντρευομαστε εναν άνδρα ξέρουμε ποια ειναι τα όρια του και τι διατίθεται να προσφέρει. Ειτε αυτο αφορα σε συναισθηματικό επίπεδο ειτε σε πρακτικό.\nΟ ερχομός ενός δεύτερου παιδιού απο την πλευρά μας δεν θα ειναι επιπολαιότητα , ουτε θα τύχει. Το μωρο που εχουμε το αποκτήσαμε με την όγδοη εξωσωματική.\nΤο ζόρι λοιπόν που εχουμε τραβήξει και οι δυο μας το ξέρουμε εμεις και όσοι απέκτησαν παιδί μετα απο τόσα χρόνια και τόσες δυσκολίες. Και ο σύζυγος μου ηταν ο χαλαρός σε αυτην την διαδικασία αν κάνουμε παιδί, αν όχι δεν πειραζει καλα ειμαστε και οι δυο μας. Παρ ολα αυτα με ακολούθησε σε ολα μου τα θελω. Γιατι αυτο ειναι τα σημαντικα και η ουσία. Οποτε ναι ειμαι ευχαριστημένη και με το κατι παραπανω.\nΑν κανω περισσότερα;;; Εγω ειμαι αυτοκόλλητη με το παιδί. Δεν εχουμε παππούδες κοντα ή αλλη βοήθεια. Αλλα ζω το όνειρο μου!\nΣκέφτηκα ότι είχαν πει ότι θα ξεκινούσε πιλοτικά στην Ελλάδα ένα πρόγραμμα που τρέχει πολλά χρόνια στην Αγγλία.Οι νταντάδες της γειτονιάς.Μηπως Κάνει να ρωτούσε στο Δήμο αν υπάρχει κάτι τέτοιο?\nΑχ τα διαβάζω και νομίζω ότι τα έχω γράψει εγώ, παρόλα αυτά μεγαλώνοντας το παιδί οι πρακτικές δυσκολίες πολλαπλασιάζονται, και η κούραση το ίδιο, ζεις το όνειρο και σε καταλαβαίνω γιατί το ζω και εγώ , όμως θα έρθει η ώρα που σαν μητέρα και γυναίκα θα θες και κάτι παραπάνω γιατί θα θες να πάρεις μία ανάσα. Τα κορίτσια σε καμία περίπτωση αυτό που λένε δεν το λένε κακοπροαίρετα, αντίθετα, έχοντας μεγαλύτερα παιδιά μπορούν να ξέρουν τι έρχεται μετά. Προφανώς και κανείς δεν είναι σπίτι σας να γνωρίζει τι συμβαίνει και σίγουρα η κάθε οικογένεια έχει το δικό της σύστημα που καλύπτει τις δικές της ανάγκες, απλά είναι εξαιρετικά δύσκολο να το πάρεις όλο πάνω σου (το μεγάλωμα του παιδιού).\nΤώρα για να μη ξεφεύγουμε από το θέμα, για δες αυτό που λέει η @μαγιοπουλας, θεωρώ πως είναι μία καλή λύση, ακόμα μπορείτε να σκεφτείτε μήπως θα παίρνατε μία νταντα part time όχι όλες τις ημέρες της εβδομάδα, ίσα να προλαβαίνει να παίρνει μία ανάσα και ο άντρας σου, θα σας βόλευε αυτό? Πάντως η επιστροφή στην εργασία μετά την άδεια μητρότητας είναι μεγάλο θέμα, για εμένα ήταν το πιο δύσκολο κομμάτι αυτό, έπειτα αρρώσταινε συνέχεια στον βρεφικό και με έπιανε και το ενοχικό μου (κακώς βέβαια) ....γιατί ούτε εμείς είχαμε - έχουμε βοήθεια από γιαγιάδες - παππούδες παρόλο που τους έχουμε κοντά. Πάντως όπως και αν έχει έχετε χρόνο να το ψάξετε και να βρείτε μία λύση κατάλληλη για εσάς.\n@Κάντι πιστεύω ότι μπορείς σίγουρα να βρεις και οικονομικότερους παιδικούς σταθμούς. χρειάζεται αρκετό ψάξιμο.\n'Οσο για τις ιώσεις, σίγουρα θα περάσετε αρκετές μέρες στο σπίτι, είναι βέβαια κ αναλόγως το παιδί, αλλά εγώ δεν ξέρω και καμμία μητέρα που να μην το έχει αντιμετωπίσει αυτό. Θα μπορεί να το κρατάει ο σύζυγός σου εκείνες τις ημέρες ?\nΕάν πάλι προτιμήσετε νταντά, εμένα πάλι μου φαίνεται "κάπως" να είναι δύο άτομα στο σπίτι για ένα παιδί. Από την άποψη του "κρίμα τα λεφτά". Εκτός και βρείτε για κάποιες ώρες, κάποιες μέρες την εβδομάδα, ώστε να αποδεσμεύεται για κάποιες ώρες ο σύζυγος.\nΣυγχαρητήρια για τα κουράγια σας με τις εξωσωματικές, μπράβο και στον σύζυγό σου που σε στήριξε σε αυτό.\nΝα πω κ εγώ ως μητέρα δύο παιδιών, ηλικίας δημοτικού, ότι με το δεύτερο παιδί δημιουργείται "εκθετική" αύξηση σε όλα (όχι διπλάσια), σε κούραση, σε δουλειές, σε υποχρεώσεις... Δεν το είχα συνειδητοποιήσει κ εγώ πριν έρθει το δεύτερο. Δεν θα το άλλαζα με την καμμία εννοείται. Πάντα ήθελα δύο παιδάκια. Και είναι απίστευτη η ευτυχία (και αυτή με εκθετική αύξηση ) που έχεις στα δύο παιδιά.\nΠρέπει να είστε προετοιμασμένοι για κόπωση, σε όλες τις ηλικιακές βαθμίδες του παιδιού.\nΕύχομαι να σου έρθουν όλα όπως τα είχες ονειρευτεί. Υγεία να έχετε πάνω απ' όλα.\n23 ώρες πρίν, μαγιοπουλας είπε:\nΘα το δω, thanks!\nΝαι οταν αρρωσταίνει ο μπαμπάς θα μπορει να πηγαίνει απογευμα στην δουλειά.\nΔεν μιλάμε για δυο άτομα ταυτόχρονα σε καμια περιπτωση, αν παιρναμε γυναίκα ή πήγαινε σχολειο θα δουλεύαμε και οι δυο πρωί και θα τον ειχαμε και οι δυο μαζι το απογευμα.\nΤι σου ξέκοψε ο γιατρος;\nποσο χρόνων εισαι; Με ποια προσπαθεια ηρθε ο μικρός;\n18 minutes ago, Κάντι said:\nΤο να προσπαθήσουμε για δεύτερο. Δεν του είπα εγώ κάτι, μου το είπε εκείνος όταν ξαναπήγα στο ιατρείο του, ότι καλύτερα να μην μπούμε σε διαδικασία για δεύτερο. Είχα μια αποτυχημένη διέγερση με φάρμακα, μετά μία αποτυχημένη εμβρυομεταφορά με κατεψυγμένα από φυσικούς κύκλους και μετά ήρθε ο μικρός, με μάζεμα από φυσικούς κύκλους πάλι. Είμαι 44. Ήμουν με τον Σφακ. αν θυμάσαι.\nπρίν από 38 λεπτά , Κάντι είπε:\nΑ! Ναι, αυτό είναι οκ, νόμιζα οτι ο σύζυγος θα ήταν σπίτι μαζί με την νταντά, γι αυτό παραξενευτηκα. Νομίζω ότι είναι καλύτερο αυτο το πρόγραμμα.\n@Yovanna, τα 44 χρόνια δεν είναι πολύ αργά, εχω ακούσει τόσες πολλές ιστορίες.... Αν το άφηνες στη τύχη.... Ποτε δεν ξέρεις... Όπως κ να εχει, έχεις (και έχουμε) μέλλον μπροστά μας με τα παιδάκια μας, η αλήθεια είναι ότι όταν σκέφτομαι ταξίδια, πάντα ο στόχος είναι να δείξω τον κόσμο στα παιδιά μου!\n15 minutes ago, annoulen said:\nΌχι, δεν υπάρχει κάτι τέτοιο στα σχέδια μας! Ποτέ δεν υπήρξε, απλά τώρα εύχομαι να είχαν γίνει όλα νωρίτερα, ώστε να είχαμε κάνει και ένα δεύτερο. Όχι όμως ότι θα έμπαινα σε αυτή τη διαδικασία τώρα πια!\n23 ώρες πρίν, Yovanna είπε:\nΝαι θυμαμαι αλλα μου κανει πολυ εντύπωση που ο συγκεκριμένος σε αποπειρε στο να προσπαθήσεις για δεύτερο. Σίγουρα η δυσκολία θα ειναι μεγαλη λόγω ηλικίας, αλλα ειμαι σιγουρη οτι εχει πολλές κοπέλες σε αυτην την ηλικία που προσπαθούν.


Τo μακελειό στο Καρατζιάκιοϊ (Μονοκκλησιά), πριν από 111 χρόνια - Ειδήσεις από Σέρρες - Blogy\nΚύριος «εμπνευστής» του μακελειού στο Καρατζιάκιοϊ ήταν ο Μητρούσης Γκογκολάκης, που καταγόταν από το Χομόντος (Μητρούσι). Σύμφωνα με τον Σερραίο Ιστορικό Πέτρο Πέννα, ο Μητρούσης ήταν αθλητικός, ρωμαλέος, ανίκητος πρωτοπαλαιστής αλλά και υπόδειγμα οικογενειάρχη. Έχαιρε ιδιαίτερης τιμής, όχι μόνο στο χωριό του αλλά και σε όλη τη γύρω περιοχή..\nΟ «αρχικομιταζής Τάσκας» κατέβαλλε επίμονες προσπάθειες για να τον προσελκύσει στον βουλγαρισμό, χωρίς όμως κανένα αποτέλεσμα. Έτσι, κατέφυγε σε μια στυγερή πράξη: «Πληροφορηθείς την απουσίαν του Μητρούση εις τους αγρούς, εισορμά την εσπέραν της 1ης Σεπτεμβρίου του 1906 εις την οικίαν του και σφάζει» τη γυναίκα του και το παιδί του.\nΈξαλλος ο Μητρούσης, ζητώντας εκδίκηση, καταφεύγει στον καπετάν Γιαγκλή, αρχηγό ανταρτικής ομάδας στην περιοχή Νιγρίτας. Καιροφυλακτώντας οι δυο τους, πληροφορούνται ότι [το βράδυ της 25ης Οκτωβρίου (π.ημ.)] «οι δολοφόνοι της συζύγου και του τέκνου» του Μητρούση θα βρίσκονται στο Καρατζιάκιοϊ. Καταστρώνουν τότε ένα σχέδιο επιδρομής, με κύριο στόχο τον Τάσκα: Τοποθετούν την ομάδα Βλάχμπεη δυτικά του Στρυμόνα, ως οπισθοφυλακή και για απόκρουση ενδεχόμενης αντενέργειας από την περιοχή Σακάφτσιας (Λειβαδοχώρι). Στην ομάδα κρούσεως, τίθενται επικεφαλής οι Γιαγκλής και Μητρούσης, φορώντας στολές Τούρκων αξιωματικών. Τους πλαισιώνουν, ντυμένοι σαν Τούρκοι στρατιώτες, οι Γιώργος Γκούρμης, Κώστας Κοτσιάνπαπας, Γιάννης Ούρδας, Ζαχαρίας Ζαχαριάδης και ο γιατρός Σέρπης. Περνούν τον Στρυμόνα και, με το σκοτάδι, εισδύουν στο Καρατζιάκιοϊ. Καλούν «ονομαστικώς να εμφανισθούν ενώπιόν των οι φανατικώτεροι των βουλγαριζόντων. Περί τους 65 εξ αυτών» παρουσιάστηκαν ανύποπτοι. Γρήγορα όμως κατάλαβαν την παγίδα και προσπάθησαν να διαφύγουν. «Περί τους 35 έπεσαν από τας σφαίρας των ανταρτών, οι οποίοι εγκατέλειψαν μετά ταύτα το χωρίον, αφού έθεσαν πυρ εις αυτό».\nΟ αείμνηστος Δημητριτσιανός καθηγητής Βαγγέλης Παπαθανασίου (Ιστορία της Νιγρίτας και της Επαρχίας Βισαλτίας, Νιγρίτα 1971), περιγράφει τα γεγονότα ως εξής: Στις 26.10.1905 το σώμα των Γιαγκλή-Μητρούση χτυπά το κρησφύγετο του αρχικομιτατζή Τάσκα στο Καρατζιά-Κιοϊ. Ο μουχτάρης του χωριού πάντρευε το γιο του και κουμπάρος ήταν ο Τάσκα. Οι Γιαγκλής και Μητρούσης, μεταμφιεσμένοι σε αξιωματικούς και συνοδευόμενοι από τους Γκούρμη, Κοτσιάμπαπα, Ούρδα, Ζαχαριάδη και Σέρπη φθάνουν στη Μέριανη (Λυγαριά) το απόγευμα. Από εκεί, αργά το βράδυ, βαδίζουν μέσα στα πλημμυρικά νερά του Στρυμόνα. Στις 12 τα μεσάνυχτα φθάνουν στο φυλάκιο της [γέφυρας] Κουμάργιανης, εξουδετερώνουν τους Τούρκους φρουρούς και κατευθύνονται προς το Καρατζιά-Κιοϊ. Περνούν απαρατήρητοι από τους μεθυσμένους άντρες της περιπόλου που είχε αφήσει ο Τάσκας. Αιφνιδιάζουν και συλλαμβάνουν τους γλεντοκοπούντες Βουλγάρους. Είχαν ήδη συλλάβει έναν βοσκό «που έκανε χρέη οδηγού», πλην όμως ενεργούσε παραπλανητικά. Του ζητούν να τους οδηγήσει στον Τάσκα αλλά αυτός «προσεπάθησε να τους ρίψη εις νέαν ενέδραν». Τότε γίνεται το μακελειό. Σκοτώνονται επί τόπου ο βοσκός και όλοι οι αιχμάλωτοι (55 τον αριθμό). Οι επιδρομείς φεύγουν και φθάνουν τα χαράματα στη Νιγκοσλάβη (Νικόκλεια) όπου «τους εξασφάλισεν ασφαλή κρησφύγετον ο οπλίτης Γεώργιος Τασκούδης».\nΗ βουλγαρική άποψη για το μακελειό φαίνεται στο δημοσίευμα των New York Times της 27.11.1906, που επισυνάπτεται στο τέλος του παρόντος. Το συμβάν τοποθετείται στην 7.11.2006 (ν.ημ) ήτοι, με το ισχύον τότε στην Ελλάδα παλιό ημερολόγιο, ήταν 25.10.1906, ημέρα Τετάρτη. Το δημοσίευμα έχει, σε μετάφραση, ως εξής:\n«ΟΔΗΓΗΣΑΝ ΒΟΥΛΓΑΡΟΥΣ ΣΤΟΝ ΘΑΝΑΤΟ\nΗ Ελληνο-Τουρκική Συμμορία έλεγε στους χωρικούς να μην φοβούνται.\nΕιδική ανταπόκριση των Τάιμς του Λονδίνου και των Τάιμς της Νέας Υόρκης\nΚοπυράιτ 1906, Τάιμς της Νέας Υόρκης\nΣΟΦΙΑ, 26 Νοεμβρίου. Η Βουλγαρική Κυβέρνηση απέστειλε νότα στους αντιπροσώπους των Δυνάμεων, σχετικά με ένα μακελειό που έγινε σε βάρος Βουλγάρων χωρικών στον οικισμό Καράτζιοβο, κοντά στις Σέρρες, από μια Τουρκο-Ελληνική συμμορία, στις 7 Νοεμβρίου.\nΣτη νότα σημειώνεται ότι οι άνδρες της συμμορίας, παριστάνοντας τους Τούρκους στρατιώτες, συνάντησαν στις παρυφές του χωριού μια συντροφιά Βουλγάρων βοσκών τους οποίους κάλεσαν να παραδοθούν. Στη συνέχεια τους έδεσαν τα χέρια και τους κατακρεούργησαν με μαχαίρια και σπαθιά.\nΜπαίνοντας η συμμορία στο χωριό, χωρίστηκε σε ομάδες, που καλούσαν τους χωρικούς να βγουν έξω από τα σπίτια, βεβαιώνοντάς τους ότι δεν υπήρχε λόγος να φοβούνται. Όσοι χωρικοί γελάστηκαν και άνοιξαν τις πόρτες σφαγιάστηκαν μαζί με τις γυναίκες και τα παιδιά τους. Άλλοι, κλειδαμπαρώθηκαν στα σπίτια τους, που [όμως] πυρπολήθηκαν με βόμβες. Συνολικά φονεύτηκαν δεκαέξι άτομα, μεταξύ των οποίων δυο γυναίκες και τέσσερα παιδιά. Δέκα άτομα τραυματίστηκαν σοβαρά, μεταξύ των οποίων δυο γυναίκες και ένα βρέφος. Η σφαγή και ο χαλασμός κράτησαν μιάμιση ώρα. Μερικοί από τους επιδρομείς μιλούσαν τουρκικά και φορούσαν τουρκικές στολές ενώ οι υπόλοιποι μιλούσαν ελληνικά.\nΦαίνεται ότι με την τρομακτική αυτή υπόθεση σχετίζεται το γεγονός ότι η Κωνσταντινούπολη έδωσε εντολή στις τοπικές αρχές να διακόψουν κάθε σχέση με τον Έλληνα Πρόξενο Σερρών ο οποίος κλήθηκε να εγκαταλείψει την πόλη εντός είκοσι τεσσάρων ωρών».\nΤο μακελειό του Καρατζιάκιοϊ, σε βάρος αθώων θυμάτων, ξεσήκωσε θύελλα διαμαρτυριών και αποδοκιμασιών. Το ελληνικό Προξενείο Σερρών …αφόρισε τον Γιαγκλή. Άλλωστε ποτέ δεν τον ήλεγχε. Τον Χαλκιδικιώτη οπλαρχηγό στήριζε ένα άλλο κέντρο αγώνα, αυτό των συμπατριωτών του αδελφών Γερογιάννη. Τον Μητρούση όμως, που ήταν «επισπεύδων» αν όχι κύριος εμπνευστής του μακελειού, το Προξενείο μερίμνησε να τον προσεταιριστεί, κάνοντάς τον οπλαρχηγό\nΛίγα για τη μετέπειτα πορεία των πρωταγωνιστών:\nΕννιά μήνες μετά το μακελειό του Καρατζιάκιοϊ, ο Μητρούσης θα παγιδευτεί από τουρκικές δυνάμεις στην εκκλησία της Ευαγγελίστριας Σερρών και θα έχει τραγικό, όσο και ηρωικό, τέλος.\nΟ Γιαγκλής θα παραμεριστεί μετά από επέμβαση του ελληνικού προξενείου Σερρών. Θα επανέλθει όμως θριαμβευτικά το 1912 ως αρχηγός σώματος Προσκόπων και ελευθερωτής της περιοχής Νιγρίτας. Πεθαίνει στο τέλος της κατοχής, σε μοναστήρι του Αγίου Όρους.\nΟ Τάσκα (Taskata Sersky ή Tashka Vranski, πραγματικό όνομα Atanas Spasov Daskalov) θα παραμείνει βοεβόδας στον κάμπο των Σερρών μέχρι την επανάσταση των Νεοτούρκων (1908). Στο διάστημα από 26.10.1912 μέχρι 21.6.1913, που οι Βούλγαροι κατέχουν τις Σέρρες, ο Τάσκα είναι Δήμαρχος της πόλης. Το 1923 δολοφονείται από κομματικούς του αντιπάλους\nΣέρρες: Πώς 29 γιατροί στις Σέρρες έγραφαν πλαστές συνταγές ! ΒΙΝΤΕΟ !!!\n14 Νοε 2017 12:55


#PoliticsBlog Όταν ο Healthy άρχισε να πυροβολεί για το χαλούμι και το... μέλλον του , Η ΚΑΘΗΜΕΡΙΝΗ, kathimerini.com.cy\n'Μεγάλον βούκον βάλε, μεγάλον λόον μεν πεις'\n21 ΦΕΒΡΟΥΑΡΙΟΥ 2019 - 09:18\nΜε καθυστέρηση άρχισε επιτέλους ο πόλεμος, η αντεπίθεση μάλλον, για το χαλούμι. Γιατί ο πόλεμος μαίνεται εδώ και χρόνια, κάποτε στα φανερά και κάποτε στα χαρακώματα. Η απώλεια του εμπορικού σήματος στη Βρετανία συντάραξε ολόκληρη την Κύπρο και ζητήθηκε ακόμα και η παραίτηση του Λακκοτρύπη, ως αρμόδιου για το θέμα υπουργού. Η επιστολή που ο Healhty έστειλε στον Γιούνκερ, όπως και η σύσκεψη με τους τυροκόμους στο Προεδρικό φανερώνουν, μου έλεγε χθες πηγή μου από τον Λόφο της εξουσίας, ότι "η κατάσταση έφθασε στο απροχώρητο και ο κόμπος στο χτένι".\nΣύμφωνα με την πηγή μου, κάποιοι στον Λόφο αλλά και στην Πινδάρου "συνδέουν και την επιτυχία των ευρωεκλογών και το μέλλον της κυβέρνησης αλλά και την υστεροφημία του Healthy με την διάσωση του χαλουμιού". Οπόταν υπό αυτό το πρίσμα η επιστολή μπορεί να κριθεί ακόμα και... ήπια. Το θέμα είναι πόσο διατεθειμένος είναι να το τραβήξει ή να το παρατραβήξει ο Healthy και να προχωρήσει ακόμα και στη νομική οδό με προσφυγή στο Ευρωδικαστήριο. Για το τελευταίο πάντως έγκυρα πληροφορούμαι ότι ο Healthy έχει στα χέρια του μελέτη με αρκετά θετικά, υπέρ της Κύπρου στοιχεία. Το μεγάλο ερώτημα είναι γιατί υπήρξε η καταστροφική κωλυσιεργία που είχε ως αποτέλεσμα την απώλεια του εμπορικού σήματος στη Βρετανία...\nΑληθεύει ότι κάποιος συμβουλεύει "υπομονή και αναμονή" με το βλέμμα στην αλλαγή φρουράς στην Κομισιόν;\nΗ πηγή μου πάντως επιμένει πως ο Healthy "τα είχε φυλαγμένα του Γιούνκερ από το 2015 που ήρθε στην Λευκωσία και μεταξύ οίνου και... λόξιγκα πέτυχε την "συναντίληψη" Αναστασιάδη-Ακιντζί για το χαλούμι/Χελίμ. Μια "συναντίληψη" που όπως αποδείχθηκε λειτούργησε αρνητικά και παρελκυστικά για την υπόθεση του χαλουμιού.\nΟι δημόσιες εμφανίσεις του Νίκου Κοτζιά στην Κύπρο τελευταία είναι μπόλικες. Μετά την τηλεοπτική συνέντευξή του στο ΡΙΚ και στον Τάσο Τρύφωνος ήρθε και η παρουσίαση του βιβλίου του στη Λευκωσία. Και βεβαίως, όταν μιλά ο Κοτζάς, σίγουρα θα βγάλει είδηση...\nΟι επισημάνσεις του τέως ΥΠΕΞ της Ελλάδας για τον ρόλο του Έιντε και κάποιων άλλων στην Κύπρο συζητούνται έντονα από την Εζεκία Παπαϊωάννου μέχρι την Πινδάρου. Και γίνονται στα κρυφά αλλά και στα φανερά δηλώσεις και... αντιδηλώσεις. Γι' αυτά όμως θα σας έχω νέα αύριο.\nΣήμερα θα σας πω για ένα άλλο, παράλληλο θέμα που συζητείται στα πολιτικά πηγαδάκια της Λευκωσίας αυτές τις μέρες. Ιδιαίτερα μετά τον ανασχηματισμό στη κυβέρνηση Τσίπρα. Οι επιλογές του Αλέξη για το ΥΠΕΞ συζητούνται πολύ, ιδίως η ανάληψη της θέσης αναπληρώτριας ΥΠΕΞ της Σίας Αναγνωστοπούλου που στο παρελθόν εξέφρασε "ιδιόρρυθμες απόψεις για το Κυπριακό και τους Ελληνοκύπριους".\nΚάποιοι, ακόμα και υψηλά ιστάμενοι σε κόμματα το λένε ξεκάθαρα στη Λευκωσία πως "η επιλογή της Σίας όχι μόνο δεν ήταν ό,τι καλύτερο για την Κύπρο αλλά μάλλον είναι ό,τι χειρότερο". Ιδιαίτερα εάν συγκρίνει κανείς την προηγούμενη κατάσταση με τον Κοτζιά επικεφαλής του ΥΠΕΞ.\nΑπό την χθεσινή παρουσίαση του βιβλίου του Νίκου Κοτζιά ξεχώρισα όσα είπε γι' αυτόν ο τέως ΥΠΕΞ Ιωάννης Κασουλίδης. Αφού δήλωσε πως για τον ίδιο είναι απώλεια για την Κύπρο το ότι ο Νίκος Κοτζιάς δεν είναι πλέον στο Υπουργείο Εξωτερικών της Ελλάδας, είπε και το εκπληκτικό ότι "ο καθηγητής Νίκο Κοτζιάς στο Συμβούλιο Εξωτερικών Υποθέσεων της ΕΕ πολύ συχνά δίδασκε τους υπόλοιπους Υπουργούς" και ότι "και στην Ελλάδα και στην Κύπρο πρέπει να πιστώσουμε τον Νίκο Κοτζιά για τη μετατόπιση του Κυπριακού, αφού μετά από τόσες ατέρμονες συζητήσεις, ποτέ δεν είχε στο παρελθόν ξανά συζητηθεί το θέμα της ασφάλειας, που στην ουσία αφορά κυρίως την γενιά των παιδιών και των εγγονιών μας".\nΑληθεύει ότι σε κάποιους έπεσαν, όπως μαθαίνω, πολύ βαριά τα λόγια του Ιωάννη Κασουλίδη;...\n= ΠΕΜΠΤΗ 09 ΑΠΡΙΛΙΟΥ 2020


Αγωνιστική συσπείρωση εκπαιδευτικών: "Όχι στην τρομοκρατία και τον εκφοβισμό" - ΣΥΝΕΙΔΗΣΗ\nΣΥΝΕΙΔΗΣΗΑιτωλοακαρνανιαΑγρινιοΑγωνιστική συσπείρωση εκπαιδευτικών: “Όχι στην τρομοκρατία και τον εκφοβισμό”\n25 Φεβ 2021 19:08 25 Φεβ 2021 ΣΥΝΕΙΔΗΣΗ Αγρινιο, Παιδεια, Πολιτικα Νεα\nΗ Αγωνιστική συσπείρωση εκπαιδευτικών εξέδωσε το ακόλουθο δελτίο τύπου:\n“Απόλυτα ταυτισμένη με την πολιτική και τους στόχους της κυβέρνησης ως προς τη λειτουργία του σχολείου και το ρόλο των στελεχών τους, η Δ/νση του 1ου Γυμνασίου Αγρινίου προχώρησε σε εισαγγελική παρέμβαση για κατάληψη που πραγματοποίησαν οι μαθητές του σχολείου. Η κατάληψη έγινε την ίδια περίοδο που χιλιάδες μαθητές στη χώρα αγωνίζονταν για ανοιχτά, ασφαλή σχολεία με όλα τα απαραίτητα μέτρα προστασίας. Αγωνίζονταν για τις πραγματικές τους ανάγκες, για το δικαίωμά τους στη μόρφωση και τη ζωή.\nΤη χρονιά που διανύουμε- όπως και πέρσι- με ευθύνη της κυβέρνησης τα σχολεία λειτουργούν χωρίς τα ελάχιστα μέτρα προστασίας της υγείας των μαθητών και των εκπ/κών (υπεράριθμα τμήματα, ακατάλληλες αίθουσες, απουσία προσωπικού καθαριότητας, απουσία επαναλαμβανόμενων τεστ…). Η κυβέρνηση δεν έδωσε ούτε ένα ευρώ για την ασφαλή λειτουργία των σχολείων , την ίδια στιγμή που δίνει 30 εκατ. για να φτιάξει αστυνομία που θα καταστέλλει κάθε αγωνιστική κινητοποίηση στα Παν/μια.\nΤαυτόχρονα εκφοβίζει και τρομοκρατεί μαθητές κι εκπ/κούς όταν αντιστέκονται. Απειλεί μαθητές με απουσίες στα υπό κατάληψη σχολεία, με εισαγγελείς κι αστυνόμους. Απειλεί τους εκπ/κούς με κάμερες μέσα στις σχολικές αίθουσες, με εσωτερικούς κανονισμούς, με «κατάδοση» των ονομάτων όσων δεν παρέδωσαν βαθμολογία , με αυταρχική, τιμωρητική αξιολόγηση «αν δεν συμμορφωθούν με τις υποδείξεις» της.\nΆξιος εκπρόσωπος αυτής της αντιλαϊκής , αυταρχικής πολιτικής και η Δ/νση του 1ου Γ/σίου που καταδίδει ονόματα μαθητών στον εισαγγελέα. Ανέλαβε ρόλο που θα τον ζήλευαν πολλοί νοσταλγοί άλλων εποχών. Η ενέργεια αυτή λύνει τα χέρια της κυβέρνησης και προετοιμάζει το έδαφος να φτιάξει ένα σχολείο που θα υποκλίνεται στους νόμους της αγοράς, εκπ/κούς που θα λειτουργούν ως ντίλερ επιχειρήσεων κάτω από το φόβο της απόλυσης, μαθητές, παιδιά των λαϊκών στρωμάτων που θα αποκτούν μόνο δεξιότητες και θα αποτελούν φθηνό κι αναλώσιμο εργατικό δυναμικό στο μέλλον.\nΕυθύνη έχει και η πλειοψηφία του Δ.Σ. της Β΄ΕΛΜΕ (ΔΑΚΕ – ΑΕΚ) που δεν καταδίκασε αυτά τα φαινόμενα τρομοκρατίας και εκφοβισμού στην πρόσφατη συνεδρίασή του.\nΗ στάση της Δ/νσης είναι ευτυχώς καταδικαστέα στη συνείδηση του λαού και της νεολαίας.\nΚι αυτό γιατί ο δάσκαλος οφείλει να είναι παιδαγωγός κι όχι χωροφύλακας.\nΝα διδάσκει στους μαθητές την αλήθεια ώστε όχι μόνο να κατανοήσουν τον κόσμο, αλλά και να τον αλλάξουν.\nΝα στέκεται δίπλα στους μαθητές, να αγωνίζεται μαζί τους και με τη στάση ζωής του να χαράζει το δρόμο για μια κοινωνία χωρίς εκμετάλλευση, δίκαιη, ανθρώπινη.\nΟ δάσκαλος ακούει τα προβλήματα, τις ανάγκες, τις ανησυχίες των μαθητών και δεν τους αντιμετωπίζει σαν εγκληματίες. Μόνο έτσι κερδίζει το σεβασμό τους.\nΟι εκπ/κοί, οι μαθητές , οι εργαζόμενοι δεν τρομοκρατούνται.\nΚαταδικάζουμε τέτοιου είδους ενέργειες κι απαιτούμε να παρθούν πίσω οι καταγγελίες απέναντι στους μαθητές τώρα”.


exastal: Ας κάνουμε τον Άγιο Πειραιώς ... πρωθυπουργό, να ησυχάσουμε!\nΑς κάνουμε τον Άγιο Πειραιώς ... πρωθυπουργό, να ησυχάσουμε!\nΗ κυβέρνηση Σαμαρά πνίγεται στη διαμάχη του συμφώνου συμβίωσης. Κάτι που θα γίνει και στην Ελλάδα, ακόμα και αν διαφωνεί ένα ισχυρό συντηρητικό και υπερσυντηρητικό κομμάτι της κοινωνίας. Όπως συνέβη και με τις ταυτότητες, μια και αφορά πανευρωπαϊκού τύπου οδηγία. Ξέρουμε που ...\nκατέληξαν όλες οι σταυροφορίες Χριστόδουλου. Συνεθλίβησαν από την ισχύ της «ευρωπαϊκής οδηγίας» και συνεθλίβη η εύθραυστη υγεία του ίδιου του Αρχιεπίσκοπου!\nΔεν ξέρουμε ακριβώς τι πολιτική ακολουθεί η κυβέρνηση Σαμαρά με τους περίεργους συμβούλους.\nΓια τους απάνθρωπους φόρους λένε ότι κάνουν αριστερή πολιτική.\nΤο έχουν πάρει απόφαση να πάρουν τα σπίτια των ανθρώπων για να μη δώσουν όπως πιστεύουν, τη «χαρά» να τα πάρει ο Τσίπρας.\nΉταν αν θυμάστε, σύνθημα σχεδόν στις τελευταίες εκλογές (Ιούνιος 2012), ότι αν βγει ο Τσίπρας … «θα σας πάρει και τα σπίτια»!\nΚάνουν λοιπόν αριστερή πολιτική για να προλάβουν το ΣΥΡΙΖΑ και νάχουν όλη τη χαρά δική τους .…\nΓια το σύμφωνο συμβίωσης, στο οποίο συμφωνεί το δεκανίκι της κυβέρνησης ο Βενιζέλος, διαφωνούν βουλευτές που θέλουν να τα έχουν καλά με κάποιους Ιεράρχες. Με τους οποίους έχουν σχέσεις ιδιαίτερες, πελατειακές και αλληλεξάρτησης.\nΚαι οι Ιεράρχες αυτοί απειλούν τους βουλευτές (που θα ψηφίσουν τα σύμφωνα), ότι θα αφοριστούν πάραυτα.\nΑποτέλεσμα: η κυβέρνηση Σαμαρά από τη μια κάνει «αριστερή» πολιτική και από την άλλη ακροδεξιά. Είναι ατιμιάρηδες. Κλέβουν και από ΣΥΡΙΖΑ – ΚΚΕ και από Χρυσή Αυγή. Έχουν τίποτα δικό τους να κάνουν, πέραν των περικοπών μισθών και συντάξεων και απολύσεων;\nΠρόταση: αφού φοβούνται τόσο πολύ τον Σεραφείμ, ας τον κάνουν πρωθυπουργό, να ησυχάσουμε! Να ξέρουμε και ποιος κυβερνά, βρε αδερφέ. Γιατί στο τέλος … αδερφές και παλικάρια, θα γίνουν όλοι, μαλλιά κουβάρια! Και δεν θα ξέρουμε πώς να τους ξεμπερδέψουμε!\nlabels κυβέρνηση Σαμαρά, Σεραφείμ Πειραιώς, σύμφωνο συμβίωσης, ΣΥΡΙΖΑ, υπερφορολόγηση


Βιέννη, Μάγιερλινγκ - GS Travel S.A.\nHome • Βιέννη, Μάγιερλινγκ\n1η Ημέρα: Πτήση για Βιέννη – Ξενάγηση Βιέννης\nΣυγκέντρωση στο αεροδρόμιο και αναχώρηση για τη Βιέννη, που γοητεύει πλήθος επισκεπτών από όλο τον κόσμο. Άφιξη , και στην προγραμματισμένη μας ξενάγηση, θα γνωρίσουμε την πόλη.\nΘα ξεκινήσουμε από την περίφημη κρατική όπερα της Βιέννης, το Δημαρχείο, τα μουσεία Φυσικής Ιστορίας και Καλών Τεχνών, το θέατρο της πόλης, το Πανεπιστήμιο, το Κοινοβούλιο με την πλούσια διακοσμημένη πρόσοψη, την εντυπωσιακή Βοτιβκίρχε, τα ανάκτορα Χόφμπουργκ , τον καθεδρικό του Αγ. Στεφάνου και η ξενάγησή μας κλείνει με την επίσκεψη στα ανάκτορα Σενμπρούν, όπου θα έχετε την ευκαιρία να περπατήσετε στους κήπους και να επισκεφθείτε τα δωμάτια που ζούσε η αυτοκρατορική οικογένεια.\nΜεταφορά και εγκατάσταση στο ξενοδοχείο και το υπόλοιπο της μέρας στη διάθεσή σας για μια πρώτη γνωριμία με την αυστριακή πρωτεύουσα . Διανυκτέρευση.\n2η Ημέρα: Βιέννη – Εκδρομή-Δάση Βιέννης-Μάγιερλινγκ\nΠρόγευμα στο ξενοδοχείο και θα ακολουθήσει εκδρομή στα καταπράσινα Δάση της Βιέννης, όπου ενδιαφέρον θα βρείτε το κυνηγετικό περίπτερο του Μάγιερλινγκ, γνωστό από το ειδύλλιο της Μαρίας Βετσέρα και του πρίγκιπα Ροδόλφου.\nΑκόμη θα επισκεφθούμε το μοναστήρι Χέιλιγκενκροϊτς και στάση στη γραφική λουτρόπολη του Μπάντεν. Επιστροφή στο ξενοδοχείο μας στην Βιέννη. Το βράδυ θα μεταφερθούμε στην εκκλησία για να παρακολουθήσουμε την Λειτουργία της Ανάστασης.\n3η Ημέρα: Βιέννη – Μέρα Ελεύθερη\nΠροαιρετική Εκδρομή στο Σάλτσμπουργκ\nΠρόγευμα στο ξενοδοχείο και ημέρα ελεύθερη στην διάθεσή σας.\nΣας προτείνουμε να λάβετε μέρος προαιρετικά σε μια ωραία ολοήμερη εκδρομή μέχρι το Σάλτσμπουργκ, γενέτειρα του Μότσαρτ. Θα περιηγηθούμε στο ανάκτορο Ρεζιντέντς και στους κήπους Μιραμπέλ, τον καθεδρικό της πόλης, το Δημαρχείο, τον πύργο Γκλόκενσπιλ, το αβαείο του Αγίου Πέτρου.\nΓια το βράδυ προτείνουμε δείπνο στις παραδοσιακές βιεννέζικες ταβέρνες του Γκρίντσιχ, που θα σας μεταφέρουν σε άλλες εποχές, δοκιμάζοντας το φετινό κρασί και τοπικά εδέσματα.\n4η Ημέρα: Βιέννη – Πτήση Επιστροφής


ΑΣΜΑΤΑ ΚΑΙ ΜΙΑΣΜΑΤΑ: ΧΡΥΣΟΣΚΟΝΗ ΜΕΣ' ΣΤΗΝ ΟΜΙΧΛΗ!\nΞημερώματα Κυριακής και η Χρυσόσκονη της Μαργαρίτας Μαντά το έκανε το θαύμα της! Είχα πολλά χρόνια να επηρεαστώ ψυχολογικά από ελληνική ταινία. Ίσως ήταν το ανθρωποκεντρικό της σενάριο. Η συνειδητοποίηση τού πόσο μόνοι και ξένοι είμαστε στην ουσία, τόσο με τα οικεία μας πρόσωπα, όσο και με τους ίδιους τους εαυτούς μας. Αυτή η παντελής έλλειψη πρωτότυπης μουσικής με μοναδική εξαίρεση το σπαρακτικό ποίημα Κύριε του Βαγγέλη Ροζακέα που μελοποίησε ο Μάνος Χατζιδάκις και που ψιθύριζαν οι τρεις πρωταγωνιστές τις στιγμές της φιλμικής μοναξιάς τους. Το μελαγχολικό πισωγύρισμα στην παιδική ηλικία και στη χαρά της ξεγνοιασιάς που αντικαταστάθηκε από το σταδιακό βύθισμα στην κατάθλιψη της καθημερινότητας. Τις πολλές όψεις μιας σαρκοβόρου Αθήνας που όλοι λίγο- πολύ έχουμε περπατήσει.\nΤρία αδέρφια: η Άννα (Μάνια Παπαδημητρίου), πιανίστρια και γι' αυτό περισσότερο ευαίσθητη από τον δικηγόρο Αλέξη (Αργύρης Ξάφης) και την τραπεζική υπάλληλο Αμαλία (Άννα Μάσχα). Ο Αλέξης επιμένει να δοθεί το ερειπωμένο πατρικό τους αντιπαροχή, αφού τα χρήματα- πιστεύει- θα καλυτερεύσουν την άχαρη ζωή του. Η Αμαλία και θέλει και δεν θέλει, δέσμια κάποιων ενδοιασμών και της επίσης άχαρης ζωής της. Η Άννα είναι η μόνη που επιθυμεί με νύχια και με δόντια να κρατήσουν το σπίτι, δηλαδή τη σύνδεση με το ευτυχισμένο παρελθόν μέσα σε μια πόλη που μεταλλάσσεται μέρα με τη μέρα. Το επισκέπτεται τακτικά, φροντίζει τον ρημαγμένο κήπο και περιεργάζεται τις σκονισμένες ντουλάπες του. Τα ημερολόγια της νεκρής μητέρας τους θα γίνουν αφορμή να επαναπροσδιορίσουν τη σχέση τους τα τρία αδέρφια. Όταν η απόφαση παρθεί για να δοθεί το σπίτι η Άννα θ' αφήσει ένα δάκρυ να κυλήσει στο μαξιλάρι της. Και η Μαντά θα κλείσει την ιστορία τους και την ταινία της με μία σεκάνς ονειρικής ποίησης. Οι πρώτες νότες στο πιάνο και οι τίτλοι πέφτουν και η φωνή του Χατζιδάκι σε ανατριχιάζει σύγκορμο: Κύριε/ είχα μια ζεστή καρδιά/ σκεπασμένη με κεραμίδια/ στην άλλη άκρη της πολιτείας...\nΣτη Χρυσόσκονη της Μαργαρίτας Μαντά δε θα δείτε εντυπωσιακά φαντεζί ντεκόρ. Οι ανθρώπινοι χαρακτήρες της κινούνται σε μικροαστικά αθηναϊκά διαμερίσματα. Δε θα δείτε ακόμη γαμήσια, ούτε άνδρες και γυναίκες να ακρωτηριάζουν τα γεννητικά τους όργανα. Ο ερωτισμός πηγάζει από ένα χάδι το πολύ- πολύ ή ακόμη κι από μία γυναίκα που αφηγείται σ' έναν άνδρα κομμάτια του γαμημένου βίου της. Η κατάθλιψη δεν δηλώνεται με υστερίες απίθανες, αλλά με ένα κλάμα φυσιολογικό, διότι- ναι- οι άνθρωποι οφείλουν να κλαίνε περιστασιακά. Μία σημαντική ελληνική ταινία που διόλου τυχαία τιμήθηκε με το Βραβείο Κοινού, που δεν πουλάει στυλάκι και μαγκιά και που εύχομαι σύντομα να βρει τον δρόμο της στις αίθουσες.\nΕυχαριστώ τη Μαργαρίτα γι' αυτό το γόνιμα θλιμμένο σαββατόβραδο. Τη Μάνια για το υγρό βλέμμα της, γνήσια μπεργκμανική ηρωίδα. Και βέβαια τον αθάνατο Μάνο που από ΄κει ψηλά έδωσε την έγκριση του να πέσει η προσευχή του χρυσόσκονη απ' τον Σείριο.\nΑναρτήθηκε από BOSKO στις 1:59 π.μ.\n8 Νοεμβρίου 2009 - 10:56 π.μ.\nΕξαιρετική ταινία που δικαια βραβεύτηκε στο πρόσφατο Πανοραμα Ευρωπαικού Κινηματογράφου.\nΕξαιρετική και η προσέγγισή σου με κάλυψε απόλυτα.\n8 Νοεμβρίου 2009 - 12:22 μ.μ.\nαν όχι, κάν' το οπωσδήποτε!\n8 Νοεμβρίου 2009 - 5:28 μ.μ.\nόπως λέω, είχε καιρό να με "πιάσει" ελληνική ταινία. Αυτό, σε πείσμα των καρμοίρηδων που απαξιώνουν το εγχώριο σινεμά και τα "κατεβάζουν" σε οτιδήποτε μεγαλόσχημο ή μη έρχεται απ' έξω.\nαπόψε το πρόγραμμα έχει "Κυνόδοντα" κατά 80%!\nεπομένως, θα επανέλθω!\n8 Νοεμβρίου 2009 - 5:31 μ.μ.\n8 Νοεμβρίου 2009 - 6:11 μ.μ.\nήδη το post εμπλουτίστηκε!\nαπό χθες προσπαθούσα να βρω το trailer στο youtube, μα δεν τα κατάφερνα...\n8 Νοεμβρίου 2009 - 6:42 μ.μ.\nΕξαιρετικό το γράψιμό σου! Με εντυπωσίασες, με ξεσήκωσες και μ' έκανες να θέλω να τρέξω να δω την ταινία. Έχω μια Αγγελική όμως απόψε, οπότε θα πάω αύριο. Τί να το κάνει το τρέιλερ η ταινία όταν έχει πένες σαν τη δική σου! Για την ακρίβεια πλήκτρα... ;)\n8 Νοεμβρίου 2009 - 7:38 μ.μ.\nδεν ξέρω αν θα τη βρεις αύριο, αφού χθες προβλήθηκε στο πλαίσιο του αντιφεστιβάλ- να το πούμε- "Κινηματογραφιστές στην Ομίχλη". Κάνε μια ιντερνετική γύρα, όμως, μπας και παίζεται κάπου.\nειδάλλως, περίμενε την κανονική διανομή της!\n8 Νοεμβρίου 2009 - 7:44 μ.μ.\nΑ, ακόμα δεν βγήκε κανονικά; Και τρέλανα την Αγγελική ότι την είδες εσύ και ξεκοκάλισε το αθηνόραμα και δεν εύρισκε τίποτα και της είπα ας το βρε ούφο, θα κοιτάξω εγώ! χαχαχαχα\nοκ. Καλύτερα να μην τρέχουμε... ;)\nε, τότε παρ' την Αγγελική και περάστε αύριο απ' το ΕΛΛΗ στην Ακαδημίας. Θα προβληθούν "Η περίπτωση Ευρυδίκη" του Φρέντυ Βιανέλλη, οι "Ξένες σε ξένη χώρα" (ντοκιμαντέρ) του Δημήτρη Παναγιωτάτου και "Το Κακό στην εποχή των ηρώων" του Γ. Νούσια (το ελληνικό ζόμπι- sequel). Απ' όλα έχει ο μπαξές, λοιπόν με 5 ευρώ είσοδο για κάθε μία ταινία και 8 για όλες!\n8 Νοεμβρίου 2009 - 8:14 μ.μ.\nΔε μου έφτανε που έχω να δω μουν και κυνόδοντα, τώρα θέλω να δω κι αυτό!\nΚαι όχι τίποτα, αλλά έχω μόνο μέχρι την παρασκευή, γιατί ξεκινάει και το φεστιβάλ και θα βλέπω τα φεστιβαλικά μετά!\nΠάλι καλά που θα αργήσει αυτή να έρθει Θεσσαλονίκη...αν έρθει δηλαδή.\nΑλλά θα μου πεις εδώ ερχονται οι επανεκδόσεις, αυτή δε θα έρθει?\n8 Νοεμβρίου 2009 - 8:49 μ.μ.\nΓειάσου καλό μου...ε,αυτές είναι ταινίες που αξίζουν να τις δείς πραγματικά..βγαλμένες από τη ζωή αληθινές κ χωρίς ηλίθια,σενάρια και τυποποιημένα..γραμμένα με γνωστές συνταγές αποτυχημένες πολλές φορές...ε,κάπου τη καταλαβαίνω τη κακομοίρα,την κοπέλα την Αμαλία;;που ΔΕΝ θέλει να δώσει το σπιτάκι,της επειδή το χω ζήσει κ γώ αυτό,που ζεί...έχει γίνει πολλές φορές λόγος,κ γίνεται εδώ κ χρόνια τώρα από,το πατέρα μου να πουλήσουμε το σπίτι,στο οποίο μένουμε τώρα το οποίο είναι μιά ωραια μονόκατοικία στο κέντρο Μεταξουργείο μεριά..κ να φύγουμε επαρχία..κ όταν το ακούω μου φαίνεται ότι μου ξεριζώνουν τη καρδιά...πραγματικά...πονάω σάνα μου κόβουν κομμάτι από πάνω μου.. ειλικρινά ΔΕΝ ξέρω π ως θα το ξεπεράσω αυτό εάν ποτέ,ο πατέρας μου αποφασίσει να κάνει τη μαλακία,να πουλήσει το σπίτι μας.. μάλλον δε θα το ξεπεράσω πο-τέ..ούτε θα του το συγχωρήσω ποτέ αυτό εάν το κάνει..θα του το κρατάω έως κ την άλλη ζωή...αυτό το έχω ορκιστεί..ότι ΔΕ πρόκεται ποτέ να τον συγχωρήσω εάν δώσει το σπίτι μας.....ποτέ...\n8 Νοεμβρίου 2009 - 9:24 μ.μ.\nθα είμαι κι εγώ Θεσ/νίκη για τρεις- τέσσερις μέρες. Ρίξε ένα τηλέφωνο κατά τη διάρκεια του φεστιβάλ, διότι πάλι δεν σε "αποθήκευσα". Μπας και πιούμε κάνα καφέ στη "Γαζία"!\n8 Νοεμβρίου 2009 - 9:37 μ.μ.\nτο πιστεύεις, πάλι έλεγα σήμερα "που χάθηκε αυτό το κορίτσι;" Εσύ εδώ είσαι όμως όπως πάντα! Μπορεί να το ξανασκεφτεί ο μπαμπάς σου και να μην την κάνει τη μαλακία, καθώς το λες κι εσύ γλαφυρότατα. Φαντάζομαι, λοιπόν, πως θα σ' αγγίξει πολύ η "Χρυσόσκονη" της Μαντά! Μην τη χάσεις όταν βγει!\n8 Νοεμβρίου 2009 - 9:40 μ.μ.\nbosko εμένα δεν θα με ευχαριστήσεις που την μόνταρα??? (χε χε)\np.s. τέλος Φεβρουαρίου βγαίνει στους κινηματογράφους\n9 Ιανουαρίου 2010 - 6:21 μ.μ.\nκόσμε, την ακούς; είναι η Αγγέλα Δεσποτίδου, η μοντέζ του "Ζωντανοί στο Κύτταρο- Σκηνές Ροκ", μεταξύ πολλών άλλων ταινιών!\nεσύ τη μόνταρες, κοριτσάρα μου, τη "Χρυσόσκονη" και βγήκε ταινιάρα; Όχι δηλαδή ότι δεν ήταν ταινιάρα απ' το σενάριο, τις ερμηνείες και τη σκηνοθεσία της, αλλά όπως ξέρουμε καλά όλα παίζουν το ρόλο τους!\nτέλειο νέο για την έξοδο της στις αίθουσες και θα επανέλθω άμεσα!\nχαιρετισμούς στον Σταύρο!


Μινωικά Ανάκτορα - Κνωσός\nΜινώταυρος - Ηράκλειο - Αρχαιολογικό Μουσείο\nΑφήνοντας πίσω τη Σαντορίνη με κατεύθυνση προς το Νότο - τη ΝΑ άκρη της Μεσογείου, μέσα στην απέραντη θάλασσα η λαχτάρα να αντικρίσεις τη Κρήτη μεγαλώνει. Μπροστά σου για ώρες ατέλειωτες η θάλασσα - άλλοτε ήρεμη άλλοτε τρικυμισμένη και μερικοί γλάροι που το ακολουθούν μπερδεύοντας τις χαμηλές τους πτήσεις με τον καπνό από το φουγάρο του.\nΟυρανός θάλασσα εναλλάσσονται στο βλέμμα, σύννεφα λευκά που ταξιδεύουν... κάποιες φορές γίνονται μολυβιά και τότε αρχίζει η τρικυμία...\nΠρος το απομεσήμερο - απόσταση 160 χλμ νοτίως της ελληνικής ηπειρωτικής χώρας, αρχίζουν να διακρίνονται οι βουνοκορφές των Λευκών-Ορέων με την υψηλότερη - τον Ψηλορείτη (2456 μ), υπερήφανα για το έδαφος που πατούν. Η είσοδος στο λιμάνι του Ηρακλείου είναι επιβλητική και αργή. Τα παλιά τείχη του λιμανιού με το Ενετικό φρούριο, η πρώτη εικόνα.\nΜετά, αφήνοντας τη κεντρική λεωφόρο του λιμανιού όπου και η έξοδος από το λιμάνι, ο ανηφορικός δρόμος γεμάτος μαγαζάκια με τοπικές πραμάτειες που βγάζει στη πλατεία με το Λιοντάρια - μια από τις κεντρικές της πόλης, όπου και το συντριβάνι με τα λιοντάρια με τις καφετέριες να το περιβάλουν με εξέχουσα προτίμηση για τις παραγγελίες, την ονομαστή μπουγάτσα με το τραγανό φύλλο και την αφράτη κρέμα.\nΤριγύρω μαγαζιά, με όλα τα είδη, φαρμακεία, περίπτερα, ακόμη περισσότερο ξαφνιάζει το παζάρι όπου πωλούνται είδη σπιτιού, μαστορέματος κλπ. Κοντά και η μεγάλη πλατεία "Ελευθερίας" που κατά τον Γιώργο. Παπανδρέου - γνωστός και ως "Γέρος της Δημοκρατίας" που έλεγε με τη γνωστή του ρητορική τέχνη, ότι "όποιος τη γεμίσει, χρίζεται Πρωθυπουργός"! που απλώνεται στην άκρη της προκυμαίας με πλήθος και 'κει καφενείων, ζαχαροπλαστείων - σύγχρονο κέντρο της πόλης εν αντιθέσει με τα παραδοσιακά "Λιοντάρια".\nΑπό το Ηράκλειο - πρωτεύουσα του ομώνυμου νομού και όλης της Κρήτης κατάγονται πλείστοι συγγραφείς και εξ αυτού αρμόζει να ονομάζεται και πνευματικό κέντρο της Κρήτης. Ο Νίκος Καζαντζάκης, η σύζυγος του Ελένη και η αδελφή της γνωστή συγγραφεύς Έλλη Αλεξίου,καθώς και η Λιλή Ζωγράφου, υπήρξαν γνωστοί Ηρακλειώτες.\nΑυτό είναι το πρώτο σε πρόσβαση κέντρο της Κρήτης - 5ο μεγαλύτερο λιμάνι της Μεσογείου όπου δένουν τα κρουαζιερόπλοια (Άλλα λιμάνια είναι των Χανίων, Ρεθύμνου, Αγίου Νικολάου, Σητείας). Από 'κει οι τουρίστες σε απόσταση 5 χλμ νοτίως του Ηρακλείου θα επισκεφθούν την Κνωσό και τη Φαιστό ονομαστές πόλεις του Μινωικού πολιτισμού (3000-1400 π.Χ). Η Κνωσός ανακαλύφθηκε το 1870 από τον Μίνωα Καλοκαιρινό.\nΟι εκσκαφές έγιναν από την Αγγλική Αρχαιολογική Σχολή και κράτησαν 30 χρόνια. Χάριν στον αρχαιολόγο Sir Arthur Evans ήρθαν στο φως ολόκληρα τμήματα από τα θαμμένα Μινωικά ανάκτορα με κάποια μέρη τους σχεδόν ανέπαφα από τις φθορές του χρόνου. Κατά τη Μυθολογία ο Μίνως ήταν γιος του Δία και της Ευρώπης όμως και βασιλιάς του Κνωσού και όπως όλα κατατείνουν το Μίνως ήταν το όνομα όλων των βασιλέων - ηγεμόνων της Κρήτης.\nΟ "Πρίγκηπας με τα Κρίνα" είναι ονομαστή τοιχογραφία που φυλάσσεται στο Αρχαιολογικό Μουσείο Ηρακλείου σήμερα καθώς και η "Παριζιάνα" - μέρος τοιχογραφίας που ονομάσθηκε έτσι από τον Arthur Evans το 1903 - εποχή που τη βρήκε.\nΤο πορφυρό χρώμα των κιόνων του ανακτόρου της Κνωσού εντυπωσιάζει με την απόχρωση και την ένταση του χρώματος, καθώς και με τους λείους ευθύγραμμους κίονες του - στεφανωμένους με κυκλικά μαύρα με κίτρινο κιονόκρανα.\nCrete ⇒ Info\nCrete Knossos shopping travel


Μητέρα πάει την κόρη της στο σχολείο μαζί με τη νέα γυναίκα του πρώην άντρα της και στέλνει ένα δυνατό μήνυμα! | VRL\nΜητέρα πάει την κόρη της στο σχολείο μαζί με τη νέα γυναίκα του πρώην άντρα της και στέλνει ένα δυνατό μήνυμα!\nΔημοσιεύθηκε στις 11-09-2017 @ 19:30μμ\nΣυμβουλεύει τα ζευγάρια να “βάζουν τα ασήμαντα πράγματα στην άκρη”και να επιλέγουν την ειρηνική επικοινωνία, ώστε να μεγαλώσουν το παιδί τους όμορφα και να του επιτρέψουν να γίνει ένας εκπληκτικός άνθρωπος.\nRelated Items:γυναίκα, διαζύγιο, ιστορίες, κόρη, μήνυμα, μητέρα, πρώην, πρώην άντρας, σχολείο\nΈξι θαυμαστά και περίεργα φυσικά φαινόμενα!\nΜια Illustrator αποτυπώνει τέλεια, την ευτυχία του να ζεις μόνη σε 10 υπέροχα σκίτσα


Αερόβιοι – Αναερόβιοι μικροοργανισμοί – Andrologylab\nΑερόβιοι – Αναερόβιοι μικροοργανισμοί\nΠολλές φορές στα βιολογικά υγρά ανιχνεύονται μικροοργανισμοί, συνήθως βακτήρια, που σε ορισμένες περιπτώσεις μπορεί να γίνουν παθογόνοι. Τα βακτήρια είναι προκαρυωτικοί οργανισμοί που έχουν διάφορες μορφές και σχήματα. Οι μικροοργανισμοί χωρίζονται σε αερόβιους, που έχουν ανάγκη το οξυγόνο για να ζήσουν και στους αναερόβιους, που σκοτώνονται αν υπάρχει οξυγόνο στο περιβάλλον τους.\nΟ έλεγχος για τα αερόβια μικρόβια είναι πολύ συνηθισμένη εξέταση και στο δείγμα του σπέρματος, για τον έλεγχο των λοιμώξεων του ουρογεννητικού συστήματος. Η ανίχνευση των μικροοργανισμών γίνεται με τις καλλιέργειες. Το προς εξέταση δείγμα στρώνεται σε θρεπτικά υλικά όπως είναι το αιματούχο άγαρ, άγαρ Mc Conkey και Sabouraud κ.α. Με αυτό τον τρόπο μπορούν να ανιχνευτούν παθογόνα μικρόβια όπως Escherichia coli, Proteus, Pseudomonas, Klebsiella, Staphylococcus aureus, Enterococcus, Staphylococcus epidermididis, που θα θεωρηθούν δυνητικά παθογόνα εφόσον παρουσιάζουν μεγάλη ανάπτυξη στην καλλιέργεια.


Παιδικά Archives - Βασίλης Παλάζης\nΑρχική Σελίδα » Παιδικά\nΣύντομο απόσπασμα από το Διαδραστικό Αυτοσχεδιασμό (κουκλοθέατρο) “Η μικρή γοργόνα” που παρουσιάστηκε την Παρασκευή 22/5/2015 στον Παιδότοπο Ζουζούνια στη Μυτιλήνη. Η διασκευή του παραμυθιού, οι διάλογοι και όλοι οι ρόλοι έγιναν από τις Ελμίρα Ζινατούλλινα και Μαρία Μαραγκουδάκη. Τα μικρά παιδιά συμμετείχαν κι αυτά ενεργά στην παράσταση.\n“Η μικρή γοργόνα”, Διαδραστικό Κουκλοθέατρο στον Παιδότοπο ...\nΑυτή η εγγραφή δημοσιεύτηκε στις Παιδικά και επισημάνθημε με ετικέτα Παραμύθια στις 23 Μαΐου 2015 από vpalazis (ενημερωμένο εδώ και 2439 μέρες)\nΑπόσπασμα από τη Διαδραστική Θεατρική Παράσταση (κουκλοθέατρο) “Τα 3 Γουρουνάκια” που έγινε την Παρασκευή 3/10/2014 στον Παιδότοπο Ζουζούνια στη Μυτιλήνη. Η διασκευή του παραμυθιού, οι διάλογοι και όλοι οι ρόλοι έγιναν από τις Ελμίρα Ζινατούλλινα και Μαρία Μαραγκουδάκη. Τα παιδιά συμμετείχαν κι αυτά ενεργά στην παράσταση.\n“Τα 3 Γουρουνάκια”, Διαδραστικό Κουκλοθέατρο στον Παιδότοπο ...\nΑυτή η εγγραφή δημοσιεύτηκε στις Παιδικά και επισημάνθημε με ετικέτα Παραμύθια στις 4 Οκτωβρίου 2014 από vpalazis (ενημερωμένο εδώ και 2426 μέρες)


H Εκκλησία βρίσκεται υπό διωγμό και υπάρχει σκοπιμότητα - Ορθόδοξος Τύπος\nH Εκκλησία βρίσκεται υπό διωγμό και υπάρχει σκοπιμότητα\nΤην έντονη αντίθεσή για την απόφαση της κυβέρνησης για τη λειτουργία των εκκλησιών τα Χριστούγεννα και τα Φώτα εξέφρασε ο Μητροπολίτης Κυθήρων και Αντικυθήρων, Σεραφείμ, μιλώντας στην εκπομπή «Καλημέρα Ελλάδα» στον ΑΝΤ1, το πρωί της Δευτέρας.\nΥπενθυμίζεται ότι όπως ανακοίνωσε την περασμένη Παρασκευή, ο κυβερνητικός εκπρόσωπος Στέλιος Πέτσας, οι εκκλησίες θα είναι ανοιχτές μόνο ανήμερα των Χριστουγέννων και των Φώτων με παρουσία έως και εννέα ατόμων σε όλους τους ναούς και έως 25 ατόμων στους μητροπολιτικούς ναούς, σε όλες τις περιοχές της χώρας.\nΌπως τόνισε ο Μητροπολίτης Κυθήρων, δεν μπορούμε να ξεχωρίσουμε το ποίμνιό μας και να επιτρέπουμε σε κάποιους να μπουν στους ναούς και σε κάποιους όχι.\n«Θα λειτουργήσουμε τους ναούς, ας έρθουν να μας πιάσουν, το είπαμε αυτό» υπογράμμισε.\nΕνώ επισήμανε ότι στα Κύθηρα δεν υπάρχει πρόβλημα συνωστισμού και τηρώντας μια λογική απόσταση μέσα στις εκκλησίες οι πιστοί θα μπορούν να εκκλησιάζονται.\n«Μπορούν να τηρηθούν τα μέτρα. Θα μπορούσαν να γίνουν προβλέψεις. Είναι οδυνηρό αυτό. Στα Κύθηρα δεν υπάρχει πρόβλημα συνωστισμού. Δεν θα βάλουμε μέτρο. Να έχουμε λογική απόσταση και οι άνθρωποι να εκκλησιάζονται» σχολίασε.\nΌπως είπε, η Εκκλησία βρίσκεται υπό διωγμό και εξέφρασε τον φόβο του ότι υπάρχει σκοπιμότητα, καθώς όπως επισήμανε «δεν υπάρχει πρόβλημα στα μέσα μεταφοράς που υπάρχει συνωστισμός και υπάρχει στις εκκλησίες που πηγαίνει ο πιστός να προσκυνήσει και να κάτσει σε μια μεριά του ναού;».\nΕνώ ανέφερε ότι σε άλλες χώρες τα ανώτατα δικαστήρια έκριναν αντισυνταγματικό τον περιορισμό των ατόμων στις εκκλησίες.\nΕπίσης, σχολιάζοντας για την άποψη των λοιμωξιολόγων για τη μετάδοση του κορονοϊούς μέσα στις εκκλησίες, υπογράμμισε ότι με αυτόν τρον τρόπο «προσβάλλουν τη θρησκευτική συνείδηση και φοβίζουν τους πιστούς ότι θα μολυνθούν».\n«Η ορθόδοξη πίστη απειλείται από τους ανθρώπους που δεν τη σέβονται. Πρώτη φορά έκλεισαν οι εκκλησίες με στυγνό τρόπο επί αυτής της κυβέρνησης» σημείωσε, επισημαίνοντας ότι «η χάρις του Θεού προστατεύει από τον κορονοϊό».\nΔείτε τι δήλωσε ο Μητροπολίτης Κυθήρων και Αντικυθήρων:


Phen24 αναθεώρηση: είναι ασφαλές και αποτελεσματικό για την απώλεια βάρους; – TheVitLab\nHomepage / el / Phen24 / Phen24 αναθεώρηση: είναι ασφαλές και αποτελεσματικό για την απώλεια βάρους;\n2 Ποιος είναι ο κατασκευαστής;\n3 Οι απαιτήσεις και λογική πίσω από Phen24;\n4 Πώς λειτουργεί το Phen24;\n5 Phen24 Συστατικά – είναι ασφαλή και αποτελεσματικά;\n5.1 Ημέρα χρόνο Formula\n5.2 Night Formula\n6 Ποια είναι τα πλεονεκτήματα της Phen24;\n7 Ποια είναι τα μειονεκτήματα του Phen24;\n9 Συχνές Ερωτήσεις Σχετικά με Phen24\n9.1 Υπάρχουν προσφορές εξοικονόμησης χρημάτων εκεί;\n9.2 Πόσο πρέπει να αγοράσω για το καλύτερο αποτέλεσμα;\n9.3 Τι είναι οι πολιτικές επιστροφής των Phen24;\n9.4 Βασικά Χαρακτηριστικά του Phen24\n9.5 Κάθε πιθανή ανεπιθύμητη ενέργεια\n10 Η τελική ετυμηγορία\nPhen24 είναι ένα συμπλήρωμα διατροφής που χαρακτηρίζει ένα καινοτόμο 2-σε-1 τύπου, μέρα και νύχτα-χρόνο, για να βοηθήσει στην επίτευξη του στόχου απώλειας βάρους σας. Αυτό το συμπλήρωμα διασφαλίζει ότι η διαδικασία καύσης του λίπους λαμβάνει χώρα 24/7, για να εξασφαλιστεί η μέγιστη αποτελεσματικότητα. Το συμπλήρωμα προορίζεται να συμπεριληφθεί στην καθημερινή διατροφή σας και να υποστηρίξει τη φυσική πρόγραμμα γυμναστικής σας.\nΤης δύο-σε-ένα τύπος περιλαμβάνει δύο μέρη. τύπο ημέρας για να βοηθήσει να ωθήσει το μεταβολισμό του σώματος και σας επιτρέπει να κάψετε περισσότερες θερμίδες για ενέργεια κατά τη διάρκεια της ημέρας. Και ο τύπος νύχτα για να βοηθήσει στην εξάλειψη των πείνα, εξασφαλίζουν την καλύτερη νύχτα ύπνου και να αυξήσει το μεταβολισμό του σώματος για τα εντυπωσιακά αποτελέσματα απώλειας βάρους.\nΠοιος είναι ο κατασκευαστής;\nΑυτό το συμπλήρωμα διατροφής έχει διατυπωθεί και διανέμεται από την εταιρεία κατασκευής που ονομάζεται Wolfson Berg Limited. Ο κατασκευαστής φαίνεται να επικεντρωθεί στο να βοηθήσει τους ανθρώπους να βελτιώσουν τη γενική υγεία και την ευημερία τους, με ένα συμπλήρωμα για να σας δώσει την απαραίτητη ενέργεια για να οδηγήσει έναν ενεργό και δυναμικό τρόπο ζωής.\nΟι απαιτήσεις και λογική πίσω από Phen24;\nΟ κατασκευαστής έχει σχεδιάσει ένα συμπλήρωμα για να βοηθήσει τους χρήστες να χάσουν εκείνους παχουλός σωματικού λίπους που ονομάζεται Phen24. Ισχυρίζονται αυτό το συμπλήρωμα διαθέτει μια διαφορετική και αποτελεσματική διαδικασία εργασίας που λειτουργεί όχι μόνο κατά τη διάρκεια της ημέρας αλλά και της νύχτας του χρόνου. Η εταιρεία υποστηρίζει επίσης ότι το συμπλήρωμα καταπολεμά τα βαθύτερα αίτια των επιπλέον παχουλός λίπη.\nΤο προϊόν λέγεται για να σταματήσει η αργά το βράδυ σνακ φαγητό λόγω πόθο πείνας, η οποία οδηγεί στην παραγωγή περισσότερο λίπος. Πιό έτσι, η ορμόνη του στρες, κορτιζόλη, έχει συνδεθεί με την αύξηση του σωματικού βάρους. Το προϊόν πιστεύεται ότι είναι υπεύθυνη για την αύξηση και τη μείωση της ορμόνης της πείνας, γκρελίνη, τα επίπεδα στο σώμα. Η αύξηση ενεργοποιεί μια περιοχή του εγκεφάλου που είναι γνωστό ότι ελέγχουν την πείνα, έτσι ώστε να μην αισθάνονται πάντα σαν να πρέπει να τρώτε κάθε φορά.\nΕπίσης, βελτιώνει την ποιότητα του ύπνου σας, έτσι ώστε να μην διαταράξει τις καλές προσπάθειες που επενδύονται στην απώλεια του βάρους κατά τη διάρκεια της ημέρας. Phen24 είναι δήθεν για να βοηθήσει στο σωστό μεταβολισμό των υδατανθράκων, η οποία οδηγεί σε μικρότερη παραγωγή ινσουλίνης και μείωσαν τις πιθανότητες του σώματός σας αποθηκεύει περισσότερο λίπος.\nΠώς λειτουργεί το Phen24;\nΌπως αναφέρθηκε προηγουμένως, αυτό το συμπλήρωμα απώλειας βάρους έχει ως στόχο να συμπεριληφθούν για την άσκηση και τη ρουτίνα διατροφής – με state-of-the-art διατύπωση για να διασφαλίσει την αποτελεσματικότητα της διαδικασίας απώλειας βάρους σας και να αυξήσει το μεταβολικό ρυθμό του σώματος να κάψει περισσότερες θερμίδες.\nΟ κατασκευαστής έχει το προσαρμοσμένο την αποτελεσματικότητα του προϊόντος στα περιλαμβάνονται συστατικά. Το συμπλήρωμα απώλειας βάρους περιέχει συστατικά όπως ιώδιο και το πιπέρι καγιέν σε σκόνη, η οποία βελτιώνει την λειτουργία του θυρεοειδούς στο σώμα μας με αποτέλεσμα την θερμογένεση. Επίσης, με το συνδυασμό του εκχυλίσματος γκουαρανά και καφεΐνη, σας βοηθά να βεβαιωθείτε ότι έχετε αρκετή ενέργεια για την επίτευξη των στόχων σας καθημερινά.\nΕπίσης, διαθέτει γλυκομαννάνη σε ιδιόκτητο τύπο της να καταστείλει την όρεξή σας να καταναλώνουν περισσότερα σνακ αργά τη νύχτα, ενώ παράλληλα προωθεί τη βελτίωση της ποιότητας του ύπνου για την καλύτερη ανάρρωση από τις πρόσφατες διατροφικές ρουτίνα. Εκτός αυτού, περιέχει διάφορα άλλα μέταλλα, βιταμίνες, φυτικά εκχυλίσματα για να σπάσει υδατάνθρακες και λίπη.\nPhen24 Συστατικά – είναι ασφαλή και αποτελεσματικά;\nΟ συνεργικός συνδυασμός των συστατικών που περιλαμβάνονται φαίνεται να είναι το σκεπτικό πίσω από την αποτελεσματικότητα του προϊόντος για την απώλεια βάρους.\nΤώρα, ας ρίξουμε μια ματιά σε μερικά από τα συστατικά που αποτελούν ισχυρή σύνθεση του προϊόντος, το οποίο μας βοηθά να καταλάβουμε το αν ή όχι Phen24 θα είναι σε θέση να παραδώσει τα αναμενόμενα αποτελέσματα:\nΗμέρα χρόνο Formula\nΚαφεΐνη – αυτό το συστατικό είναι γνωστό ότι αυξάνει τα επίπεδα ενέργειας, τη δραστηριότητα του εγκεφάλου, και ο ρυθμός του μεταβολισμού. Επίσης, πιστεύεται για τη βελτίωση της σωματικής απόδοσης σας, καθώς δρα ως διεγερτικό. Η καφεΐνη έχει γίνει ένα από τα αγαπημένα συστατικό σε πολλά συμπλήρωμα απώλειας βάρους επειδή βοηθά την τόνωση της διαδικασίας το σώμα σας καίει αυτό το περιττό λίπος και να περιορίσουν πείνα σας.\nGuarana Απόσπασμα – αυτό είναι ένα φυτό με βάση το συστατικό που πιστεύεται ότι αυξάνουν τα επίπεδα της ενέργειας σας ενώ υποστηρίζει καφεΐνη καύση τα περιττά λίπη. Είναι ένα απαραίτητο στοιχείο στην προσπάθεια να διατηρήσουν τη φυσική σας ενέργεια κατά τη διάρκεια της προπόνησης δύναμης και cardio ασκήσεις.\nCayenne Πούδρα – αυτή η ουσία περιλαμβάνει καψαϊκίνη, η οποία είναι μια χημική ένωση ικανή να παράγει θερμογόνου αποτελέσματος. Ουσιαστικά, υποστηρίζει την αύξηση της θερμοκρασίας του σώματός σας, η οποία είναι υπεύθυνη για την καύση του λίπους πιο αποτελεσματικά. Επίσης, το πιπέρι καγιέν σε σκόνη παίζει ζωτικό ρόλο στη διατήρηση της συνολικής υγεία του πεπτικού συστήματος, διασφαλίζοντας παράλληλα την αρτηριακή σας πίεση σταθεροποιείται.\nΦαινυλαλανίνη – είναι ένα αμινοξύ γνωστό ότι παίζουν ένα ουσιαστικό ρόλο στη σύνθεση των πρωτεϊνών για την ανάπτυξη και την ανάπτυξη των μυών. Το περισσότερο μυ το σώμα μπορεί να παράγει, το περισσότερο λίπος καίγεται και μετατρέπεται. Αυτό το αμινοξύ συμβάλλει στην παραγωγή χολοκυστοκινίνης, μια ορμόνη που βρίσκεται σε μικρές μας έντερο για να βοηθήσει την καταστολή της όρεξης.\nΙώδιο – αυτό το ορυκτό βοηθά να συμβάλλει στη φυσιολογική λειτουργία του θυρεοειδούς αδένα να βοηθήσει περισσότερο θερμογόνο αποτελέσματα για ορατά αποτελέσματα απώλειας βάρους.\nGlucomannan – εξάγεται από μια ρίζα φυτού που ονομάζεται konjac. Βοηθά υποστηρίζουν την ικανότητα του εντέρου να απορροφήσει περισσότερο νερό, που σας απαλλάσσει από δυσκοιλιότητα και μειώνει την όρεξή σας. Η ουσία αυτή σας παρέχει μια πλήρη και ικανοποιημένοι αίσθηση παρά το μικρό καταναλώνεται στο δείπνο. Αυτό βοηθά στην αποφυγή ξυπνήσει για να φάει αργά το βράδυ υδατάνθρακες και βοηθά στη μείωση των επιπέδων της χοληστερόλης στο σώμα σας.\nΠικολινικό χρώμιο – ένα ζωτικής σημασίας συστατικό παίζει έναν κρίσιμο στην πρωτεΐνη, υδατάνθρακα, και μετατροπή του λίπους σε χρήσιμες μορφές ενέργειας. Αυτή η ενέργεια σας βοηθά να πάρετε μέσα από σκληρές προπονήσεις γυμναστικής. Επίσης, πικολινικό χρώμιο μειώνει τα επίπεδα σακχάρου στο αίμα, τον περιορισμό πείνα και την οικοδόμηση των μυών, τα οποία όλα βεβαιωθείτε ότι έχετε επιτύχει το στόχο απώλειας βάρους σας. Εκτός αυτού, είναι συχνά παρούσα σε πολλά αθλητικά ποτά λόγω της ικανότητάς της να ενισχύσει τις επιδόσεις.\nΒιοτίνη – που ονομάζεται επίσης βιταμίνη Η, και είναι υπεύθυνη για την προώθηση λειτουργίες μεταβολικό ρυθμό και γονίδιο. Ακριβώς, αυτό προωθεί τη διάσπαση των λιπών και των υδατανθράκων, και επίσης, μείωση της αποθήκευσης των θερμίδων αποτελεσματικά και αποδοτικά. Δεδομένου ότι διασπά το λίπος και υδατάνθρακες, βοηθά αναστέλλει την αποθήκευση λίπους.\nΕκχύλισμα πράσινου τσαγιού – αυτό το φυτικό εκχύλισμα είναι μια πλούσια πηγή αντιοξειδωτικών που προστατεύει το κινητό σας από τις ελεύθερες βλαβερές ριζών. Εκχύλισμα πράσινου τσαγιού είναι εξίσου χρήσιμη όταν προσπαθείτε να αδυνατίσετε, δεδομένου ότι προάγει τη διαδικασία καύσης του λίπους.\nΕκχύλισμα λυκίσκου – ένα άλλο απόσπασμα γνωστή για την χαλαρωτική επίδραση της. Το εκχύλισμα έχει μια μακρά ιστορία στην παραδοσιακή ιατρική για τη θεραπεία της διαταραχής του ύπνου. Έτσι, για να βοηθήσει να διασφαλίσετε ότι θα κοιμηθείτε καλύτερα και να επιτύχει το βέλτιστο αποτέλεσμα την απώλεια βάρους.\nΗ χολίνη Διτρυγική – αυτό το συστατικό είναι ένα από τα αγαπημένα συμπληρώματα απώλειας βάρους, καθώς βοηθά να καταστείλει αίσθημα της πείνας. Επίσης, πιστεύεται ότι συμβάλει στη βελτίωση της συνολικής υγείας της χοληδόχου κύστης σας, το συκώτι και τα νεφρά.\nΜολυβδαίνιο – η ουσία υποστηρίζει την υγιή λειτουργία μυϊκό και το πεπτικό σύστημα, το οποίο είναι ζωτικής σημασίας για την επίτευξη απώλειας βάρους. Ένα υγιές πεπτικό σύστημα σημαίνει ότι το φαγητό που καταναλώνεται θα υποβληθούν σε επεξεργασία κατάλληλα σε απαραίτητα θρεπτικά συστατικά. Επίσης, με την κανονική λειτουργία της διαδικασίας μυς-οικοδόμησης του σώματος, θα έχετε μια καλύτερη έτυχε να κάψετε λίπος και να επιτύχει περισσότερο μυ αντί του λίπους.\nΤο παντοθενικό οξύ – επίσης γνωστό ως βιταμίνη Β5 που βοηθά στη μείωση των επιπέδων του στρες και να βελτιώσει την ασυλία σας. Με αυτή τη βιταμίνη, έχετε καλύτερη απόκριση ανοσίας που βοηθά να αποκρούσει τη μόλυνση και την καταπολέμηση περιβαλλοντικό στρες επιπτώσεις στο σώμα σας.\nΘειαμίνη – αυτό το συστατικό είναι γνωστό ως βιταμίνη Β1 και βοηθά τη μετατροπή της καταναλώνεται τροφή σε γλυκόζη, η οποία χρησιμεύει ως πηγή ενέργειας. Επίσης, βοηθά με το μεταβολισμό των πρωτεϊνών και των λιπών, η οποία βελτιώνει την απορρόφηση των θρεπτικών ουσιών.\nΥδροχλωρική Πυριδοξίνη – αυτό το συστατικό που ονομάζεται επίσης βιταμίνη Β6 είναι ένα ζωτικό συστατικό σε πολλές αντιδράσεις ενζύμων. Βοηθά στη σταθεροποίηση του επιπέδου γλυκόζης στο σώμα σας, διασφαλίζοντας παράλληλα πείνα σας συγκράτησε τη διάρκεια της ημέρας.\nΠοια είναι τα πλεονεκτήματα της Phen24;\nΈχει σχεδιαστεί για να υποστηρίξει κανονική διατροφή και την άσκηση για προφανώς αποτελέσματα απώλειας βάρους.\nPhen24 διαθέτει ένα 2-σε-1 φόρμουλα, η οποία μπορεί να συμβάλουν στην επίτευξη των αναμενόμενα αποτελέσματα.\nΤο συμπλήρωμα βοηθά στην ενίσχυση του μεταβολισμού του σώματος και την θερμογένεση.\nPhen24 μπορεί να βοηθήσει στην κατάρριψη των υδατανθράκων, και το κάψιμο των λιπών και θερμίδων.\nΘα μπορούσε να βοηθήσει να χειριστεί τους πόθους σας για αργά τη νύχτα υδατάνθρακες.\nΤο συμπλήρωμα απώλειας βάρους θα μπορούσε να σας βοηθήσει να έχετε μια καλύτερη νύχτα του ύπνου για την καλύτερη και άμεση ανάκαμψη.\nΤο προϊόν έρχεται με μια εγγύηση επιστροφής χρημάτων 60 ημερών\nΠοια είναι τα μειονεκτήματα του Phen24;\nΤο προϊόν περιέχει πολλά καφεΐνη είναι γνωστό ότι είναι ευαίσθητα σε ορισμένους πελάτες.\nΟ κατασκευαστής δεν προσφέρει μια δωρεάν δοκιμή κουτί Phen24 για τους πελάτες που μπορεί να θελήσετε να ρίξετε μια ευκαιρία με το συμπλήρωμα απώλειας βάρους.\nΤο προϊόν είναι διαθέσιμο μόνο στην ιστοσελίδα του κατασκευαστή, το οποίο σημαίνει ότι δεν μπορείτε να αγοράσετε αυτό το συμπλήρωμα απώλειας βάρους\nPhen24 φαίνεται να είναι ένα από τα υψηλότερα πλευρά τιμών\nΤο αποτέλεσμα μπορεί να διαφέρει ανάλογα με τη χημεία του σώματος\nΣυχνές Ερωτήσεις Σχετικά με Phen24\nΥπάρχουν προσφορές εξοικονόμησης χρημάτων εκεί;\nΝαι, μπορείτε να αποθηκεύσετε μερικά δολάρια όταν αγοράζετε απευθείας από τον κατασκευαστή. Στην ιστοσελίδα του κατασκευαστή, υπάρχουν ευκαιρίες που επιτρέπουν στους πελάτες να αγοράσουν δύο (2) θέσεις του Phen24 και να πάρει ένα (1) επιπλέον κουτί Phen24 δωρεάν, ή να αγοράσουν τρεις (3) θέσεις του Phen24 και να απολαύσετε δύο (2) επιπλέον μπουκάλια το συμπλήρωμα βάρος με ένα δείγμα Advana Tone.\nΠόσο πρέπει να αγοράσω για το καλύτερο αποτέλεσμα;\nΣύμφωνα με τον κατασκευαστή, μετά την τοποθέτηση υπόψη ότι συχνά παίρνει τους ανθρώπους κατά μέσο όρο 66 ημέρες για να απελευθερωθούμε από μια κακή συνήθεια, τότε συνιστάται ότι θα πρέπει να αγοράσετε ένα προμήθεια δύο μηνών από τη συμπλήρωμα απώλειας βάρους, Phen24.\nΓια τους πελάτες που αγοράζουν μια προμήθεια δύο μηνών από Phen24, παίρνουν ένα δωρεάν κουτί Phen24 δωρεάν. Ενώ για όσους επιθυμούν να διαχειριστούν το βάρος τους για μεγαλύτερο χρονικό διάστημα, τη συμβουλή του κατασκευαστή που θα εξετάσει την αγορά προμήθειας τριών μηνών από Phen24 και να πάρει δύο δωρεάν.\nΤι είναι οι πολιτικές επιστροφής των Phen24;\nΟ κατασκευαστής παρέχει εγγύηση επιστροφής χρημάτων 60 ημερών για τους πελάτες πρόθυμοι να ζητήσει για μια πλήρη επιστροφή χρημάτων αν δεν είναι ικανοποιημένοι με τα αποτελέσματα που παρουσίασαν μετά τη χρήση του συμπληρώματος. Για να πάρετε την πλήρη επιστροφή των χρημάτων σας επιστρέψει τα αχρησιμοποίητα προϊόντα με την αρχική συσκευασία του στον κατασκευαστή εντός 60 ημερών από την ημέρα παραλαβής.\nΒασικά Χαρακτηριστικά του Phen24\nΈνα ενιαίο κουτί Phen24 έρχεται με δύο μπουκάλια – μία ημέρα ώρα και ένα τύπο της νύχτας.\nΗ ημέρα-ώρα Phen24 φιάλη περιέχει 30 κάψουλες, και οι νυκτερινές ώρες φιάλες έχουν 60 δισκία. Αυτή η μερίδα πρέπει να είναι αρκετή για να διαρκέσει για ένα μήνα.\nΚάθε πιθανή ανεπιθύμητη ενέργεια\nΑν και δεν υπάρχει ακόμη να υπάρχει καμία τεκμηριωμένη πλευρά αντίδραση της συμπλήρωμα απώλειας βάρους από τους πελάτες της, έγκυος ή θηλάζετε, καθώς και τα παιδιά κάτω των 18 ετών θα πρέπει να μείνουν μακριά από το συμπλήρωμα. Επίσης, Phen24 δεν έχει σχεδιαστεί για να χρησιμοποιηθεί από άτομα με τις ακόλουθες διαταραχές – νεφρική ή ηπατική νόσο? του μαστού, των όρχεων ή καρκίνο του προστάτη? διαβήτη, αυτοάνοση και ενδοκρινικές.\nΣύμφωνα με τον κατασκευαστή, στρέφεται στη χρήση ενός κάψουλα Phen24 κάθε πρωί μαζί με το πρωινό. Το βράδυ, πάρτε δύο χάπια της Phen24 νύχτας με τουλάχιστον ένα γεμάτο ποτήρι νερό πριν από 15 λεπτά πριν από το φαγητό το δείπνο.\nΌλα-σε-όλα, Phen24 είναι σχεδιασμένο για να βοηθήσει τους χρήστες που ασχολούνται με περίσσεια σωματικού λίπους και να είναι η λύση για όσους επιθυμούν να χάσουν κάποια κιλά με ένα αξιόπιστο προϊόν. Ο κατασκευαστής έχει σχεδιάσει το προϊόν με ετικέτα μαζί με τα τυχόν διατροφικές σχέδιο ή πρόγραμμα σωματικής εκγύμνασης, χωρίς να σαμποτάρει τα οφέλη τους. Ο κατασκευαστής της καινοτομίας διπλή διαμόρφωση της προκειμένου να διασφαλίσει διαδικασία απώλειας βάρους 24/7 για καλύτερα αποτελέσματα.\nΑπίστευτα, ο κατασκευαστής έχει πάρει το χρόνο του για να εξηγήσει τη διαδικασία εργασίας και να παρέχει μια λίστα με όλα περιλαμβάνονται συστατικό στην επίσημη ιστοσελίδα του, με την κατάλληλη αναφορά σε κλινικές μελέτες. Απεικονίζει το υψηλό επίπεδο του κατασκευαστή της εμπιστοσύνης στην αποτελεσματικότητα των προϊόντων της.\nΕπί πλέον? Το προϊόν μπορεί να βοηθήσει να ωθήσει το μεταβολισμό του σώματός σας και να μειώσει την όρεξή σας για να εξασφαλίσει στους χρήστες να πάρει γρηγορότερα αποτελέσματα με λιγότερη ταλαιπωρία ή άγχος. Phen24 περιλαμβάνουν δραστικά συστατικά για να βοηθήσει στη βελτίωση της συνολικής ποιότητας του ύπνου και να επιταχύνει την ανάρρωσή σας από τις νέες αλλαγές που γίνονται στον τρόπο ζωής σας.\nΩστόσο, το συμπλήρωμα απώλεια βάρους είναι εν μέρει αμαυρωθεί με κάποιες μειονεκτήματα. Phen24 περιλαμβάνει καφεΐνη σε ιδιόκτητο μείγμα της που ορισμένοι χρήστες μπορούν να βρουν πολύ ευαίσθητα. Περαιτέρω, περιέχει ορισμένα συστατικά που είναι γνωστό για να βοηθήσει στην επίτευξη αποτέλεσμα απώλεια βάρους σε λεπτό δοσολογίας. Επίσης, το προϊόν είναι μόνο στην ιστοσελίδα του κατασκευαστή που σημαίνει ότι μπορείτε να πάρετε το προϊόν σε τοπικά καταστήματα λιανικής πώλησης σας.\nPrevious post Phen24 Review – Ο ευκολότερος διαδικασία απώλειας βάρους\nNext post Phen24 Κριτικές | Χάστε Βάρος ημέρα και νύχτα 24 ώρες την ημέρα\nΚριτικές Phen24 – Δίαιτα χάπι που μπορείτε να χρησιμοποιήσετε\nCrazyBulk HGH-X2 Review – Best HGH ελευθερωτής\nTestogen Review – The Best Booster τεστοστερόνη\nCrazybulk D-Bal Review – Dianabol Εναλλακτικές, θα το You Make Bigger;\nTesto-Max τεστοστερόνη Κριτικές Booster – Παρενέργειες και Αποτελέσματα


Ο Άγιος Νεομάρτυς Πολύδωρος – 3 Σεπτεμβρίου | Διακόνημα\nΟ άγιος καταγόταν από τη Λευκωσία της Κύπρου και εμπορευόταν στην Αίγυπτο. Εκεί συνέβη να γνωριστεί μ’ ένα αρνησίχριστο Ζακυνθινό του οποίου έγινε γραμματέας. Μια μέρα ,σε κάποια διασκέδαση, μέθυσε και ,με σκοτισμένο το λογικό από τη μέθη, αρνήθηκε τον Χριστό και δέχθηκε το Ισλάμ. Όταν πέρασε η μέθη και ήλθε στον εαυτό του, μετανόησε και, όπως ο Πέτρος ,έκλαψε πικρά . Έφυγε από την Αίγυπτο τότε και πήγε στην Βηρυτό, βρήκε τον μητροπολίτη και εξομολογήθηκε με συντριβή καρδίας την πτώση του. Ο Επίσκοπος τον δέχθηκε πατρικά, τον συμβούλευσε, τον νουθέτησε, του έδωσε κανόνα και τον έστειλε να περάσει τη Μ. Τεσσαρακοστή σε κάποιο μοναστήρι του Λιβάνου, όπου, μετά το Πάσχα ,θα πήγαινε και ο ίδιος ,να τον χρίσει με το Άγιο Μύρο . Μαθεύτηκε απ’ ό,τι φαίνεται το γεγονός και, επειδή κινδύνευε ο Επίσκοπος, έφυγε ο Πολύδωρος από την περιοχή του και πήγε στην Πτολεμαΐδα της Παλαιστίνης , Άκρι ή Άκρα ονομαζόμενη τότε. Εκεί είχε αποφασίσει να ομολογήσει, ακούγοντας όμως από τον Άγιο Πτολεμαΐδος ότι πρέπει να ομολογήσει εκεί που αρνήθηκε ,πήρε ένα καράβι για την Αίγυπτο. Λόγω θαλασσοταραχής ωστόσο το καράβι έπιασε λιμάνι στη Χάιφα. Βλέποντας τόσα εμπόδια , άλλαξε σκοπό και πήρε καράβι για Χίο και από Χίο για Σμύρνη, διψώντας να υπομείνει τον υπέρ Χριστού θάνατο ,όμως παντού έβρισκε εμπόδια, που ίσως να ήσαν ενέργεια του μισόκαλου δαίμονος για να τον ψυχράνει και να παραιτηθεί από την σωτήρια ομολογία. Τελικά επέστρεψε στην Χίο και εκεί γνωρίστηκε με τον άγιο Μακάριο Νοταρά, πρώην Κορίνθου, ο οποίος ησύχαζε τότε στη Χίο και ο οποίος έγινε και αλείπτης του μάρτυρος, τον προετοίμασε δηλαδή για το μαρτύριο. Προετοιμασμένος πλέον όπως έπρεπε , με τα πνευματικά όπλα της αληθινής μετανοίας, με νηστεία, προσευχή, αγρυπνία, γονυκλισίες, παρακλήσεις, ιδιαιτέρως με τη Θεία Ευχαριστία ,ήλθε σε τέλεια συντριβή. Έγραψε τις αμαρτίες του όλες από την αρχή και εξομολογήθηκε καθαρά και μετά από σαράντα ημέρες , μη αντέχοντας πια τη φλόγα που είχε ανάψει μέσα στην καρδιά του για μαρτύριο, πήρε ευχή, χρίσθηκε με Άγιο Μύρο, μετέλαβε των αχράντων μυστηρίων και ξεκίνησε με τη συνοδεία κάποιου αδελφού για τη Νέα Έφεσο , Κουσάντασι, για να ικανοποιήσει τον ασίγαστο πόθο του για ομολογία.\nΣτη Νέα Έφεσο παρουσιάστηκε στο μουφτή και του λέει μεταφορικά : Αγόρασα δύο πιστόλες ,η μια είναι καλή, η άλλη ελαττωματική και δεν την θέλω. Είναι νόμιμο να τη δώσω πίσω σ’ εκείνον που με εξαπάτησε ;\nΕίναι, του απάντησε ο μουφτής . Δώστο μου του λέγει γραπτώς και του το έδωσε . Αμέσως πηγαίνει στο δικαστή , του δίνει το χαρτί του μουφτή και του λέει την υπόθεσή του.\nΚαι ποιος είναι που σε ξεγέλασε ; τον ρώτησε ο δικαστής.\nΕσύ, του απάντησε ο άγιος.\nΕγώ ,του λέει ο δικαστής, δε σε ξέρω ούτε σε έχω δει άλλη φορά.\nΠριν δέκα χρόνια καθόταν άλλος στη θέση σου και εκείνος με ξεγέλασε. Με έκανε και αρνήθηκα την πίστη μου και έγινα μουσουλμάνος. Έφυγα όμως και πήγα στη Φραγκιά, εκεί έμαθα πως θα κολαστώ , επειδή άφησα την πίστη μου . Τώρα ήρθα να σου δώσω τη σφραγίδα που μου έδωσες και να πεθάνω Χριστιανός.\nΑφού θέλεις να είσαι γκιαούρης, πήγαινε, βρε παιδί μου, όπου θέλεις , του απάντησε ο δικαστής, και ζήσε όπως θέλεις .\nΌχι, του απάντησε, θέλω να είμαι Χριστιανός και το σημείο που έβαλες πάνω μου- εννοώντας την περιτομή της σαρκός-δεν θέλω να το βλέπω, γι’ αυτό ήρθα να στο δώσω πίσω.\nΕίσαι τρελός ; του λέει ο κριτής.\nΌχι είμαι καλά και ξέρω τι λέω.\nΈλα στα συγκαλά σου, γιατί από τα χέρια μου δε βγαίνεις ζωντανός.\nΤα έχω σκεφτεί όλα , του απάντησε ο άγιος, και έχω την ελπίδα μου στον Χριστό ότι θα με βοηθήσει και θα με βάλει στον Παράδεισο .Και σεις θα κολασθείτε αν δεν επιστρέψετε από το σκοτάδι και την πλάνη που ζείτε. Όσα πιστεύετε είναι για γέλια, είσαστε άνθρωποι σαρκικοί, γεμάτοι κακίες, πλανημένοι.\nΤότε ο δικαστής διέταξε να τον κλείσουν στη φυλακή , τα πόδια στο τιμωρητικό ξύλο και στο λαιμό αλυσίδες . Την άλλη μέρα συγκεντρώθηκαν διάφοροι Τούρκοι αξιωματούχοι και τον οδήγησαν μπροστά τους Εκεί άρχισαν με υποσχέσεις και κολακείες για χρήματα και αξιώματα και απειλές από την άλλη, να προσπαθούν να τον μεταπείσουν. Βλέποντας τη σταθερότητα του μάρτυρα διέταξαν να κλειστεί στη φυλακή και να βασανιστεί αλύπητα . Πράγματι όλη τη νύχτα τον βασάνιζαν . Άλλος του έβαζε πυρακτωμένα τούβλα στους ώμους, στις μασχάλες, πυρακτωμένο τάσι στο κεφάλι. Την άλλη μέρα , Κυριακή, τον έβγαλαν από τη φυλακή και πλήθος πολύ τον έφεραν στο δικαστή.\nΆλλαξες γνώμη, τον ρώτησαν , γιατί έφτασε το τέλος σου. Εκείνος τους απάντησε : Εγώ τον Ιησού μου δεν τον αρνούμαι, Χριστιανός γεννήθηκα και Χριστιανός θέλω ν’ αποθάνω.\nΤότε τον καταδίκασαν στον δι’ απαγχονισμού θάνατο. Τον άρπαξαν με αγριότητα, του έδεσαν τα χέρια πίσω ,του πέρασαν τη θηλιά στο λαιμό και τον οδηγούσαν στον τόπο της καταδίκης. Σ’ όλη τη διαδρομή δεν έπαυαν να τον ενοχλούν με προτάσεις να γυρίσει στο ισλάμ . Ο άγιος μάρτυς παραδομένος στην προσευχή ούτε που έδινε σημασία. Τελικά τον γύμνωσαν και τον απαγχόνισαν. Μετά από τρεις ημέρες διέταξαν κάποιο Χριστιανό να τον κατεβάσει και τον έθαψαν.\nΠολλά καταπληκτικά θαύματα έγιναν μετά το μαρτύριό του με τα λείψανά του ,ακόμα και με το σκοινί που τον κρέμασαν.\nΜε τη Μικρασιατική καταστροφή ο πρωτοσύγκελος της Μητροπόλεως Εφέσου Αρχιμανδρίτης Κύριλλος Ψύλλας κατόρθωσε να διασώσει την τιμία κάρα του αγίου μάρτυρος ,η οποία βρίσκεται στον Ι. Ναό Αγίας Αικατερίνης της Πλάκας στην Αθήνα.\nΔύο από τα πολλά θαύματα του αγίου (http://www.synaxaristis.googlepages.com):\nα) Στη Ν. Έφεσο ζούσε κάποιος χριστιανός που λεγόταν Νικόλαος. Ο δυστυχισμένος είχε προσβληθεί από δαιμόνιο, που μιλούσε με το στόμα του και σαν την παιδίσκη των Φιλίππων φανέρωνε πολλές φορές και τα μυστικά εκείνων που κατέφευγαν σ’ αυτόν. Κάποια μέρα γνώρισε τον άρρωστο ένας κληρικός, που είχε στην κατοχή του λείψανα του αγίου Πολυδώρου κι ένα κομμάτι από το σχοινί της αγχόνης και τον λυπήθηκε. Πήρε τα ιερά κειμήλια και πήγε στο σπίτι του. Μόλις έφτασε στην πόρτα και τον είδε ο δαιμονισμένος έβαλε τις φωνές:\n– Γκιτ πε χανούμ (γκρεμίσου χανούμισσα) φώναξε ό Τούρκος και τον έσπρωξε μπροστά. Σε λίγο ο ιερομόναχος βρισκόταν πεταγμένος στη βάρκα σωτηρίας με τον θησαυρό του. Πώς έγινε τούτο; Ο ίδιος δεν θυμάται. Δεν κατάλαβε. Ένα είναι το γεγονός: Σώθηκε. Σώθηκε κι αυτός κι η αγία κάρα του μάρτυρος. Όταν έφτασε στην Αθήνα, την κατέθεσε στον Ιερό Ναό της Αγίας Αικατερίνης της Πλάκας. Εκεί βρίσκεται και σήμερα. Δεκάδες πιστών περνάνε κάθε μέρα για να την προσκυνήσουν. Και χιλιάδες κάθε χρόνο στις 3 του Σεπτέμβρη, που είναι η μέρα της γιορτής του, τρέχουν να τιμήσουν τον μάρτυρα, τον εξωμότη, που μετανόησε, και να ζητήσουν τη χάρη Του. Τρομερό κακό στον άνθρωπο η πτώση. Πολύ τρομερό! Μεγάλη η αξία της μετάνοιας. Πολύ μεγάλη. Η πτώση καταστρέφει, εξευτελίζει. Η μετάνοια αποκαθιστά, σώζει. Αποκαθιστά τον άνθρωπο στο πατρικό σπίτι. Και τον σώζει. Τον κάνει «συμπολίτην των αγίων και οικείον του Θεού».\nΆγιοιΑθήναΒηρυτόςεξορκισμοίΘαύματα και θαυμαστά γεγονόταΚόρινθοςΚύπροςΛευκωσίαΛίβανοςΜαρτύριοΜικρά Ασίαμικρασιατική καταστροφήΝεομάρτυρεςΠαλαιστίνηΠλάκαΠολύδωροςΣμύρνηΧίος


Η «χαμένη» πτήση MH370 ανοίγει νέους δρόμους στον εντοπισμό θαλάσσιων προσκρούσεων | Η ΚΑΘΗΜΕΡΙΝΗ\n26 Οκτωβρίου, 2017 26.10.2017 • 17:27\nΜπορεί το μυστήριο με την πτήση MH370 της Malaysia Airlines να παραμένει άλυτο και τα ερωτήματα των οικογενειών των 239 θυμάτων της να παραμένουν αναπάντητα, ωστόσο επιστήμονες εξακολουθούν να το ερευνούν, τρεισήμισι χρόνια μετά.\nΑποτέλεσε μάλιστα πηγή έμπνευσης για μια επιστημονική ομάδα, ώστε να δημιουργήσει έναν νέο πιθανό τρόπο εντοπισμού «διαταραχών» στο εσωτερικό των ωκεανών. Από σεισμούς και πτώση μετεωριτών, μέχρι ακόμη και συντριβές αεροπλάνων.\nΟι επιστήμονες συχνά αγνοούν τη βαρύτητα όταν μελετούν την ταχύτητα του ήχου στο νερό. Ωστόσο, εξαίρεση αποτελούν περιπτώσεις όπως τα χαμηλής συχνότητας κύματα που δημιουργούνται από «διαταραχές» στους ωκεανούς. Η εξέτασή τους, επιτρέπει στους ερευνητές να «αντιστρέψουν» το πρόβλημα: αντί να δημιουργήσουν ένα κύμα, μπορούν να χρησιμοποιήσουν τα μαθηματικά ώστε να το ακούσουν και να εντοπίσουν το σημείο από το οποίο ξεκίνησε.\nΟι επιστήμονες ξεκίνησαν παρατηρώντας βαρέα αντικείμενα τα οποία έριχναν σε μια μεγάλη πισίνα, ώστε να καταγράψουν πώς ένα αντικείμενο το οποίο «χτυπά» στο νερό, θα φαινόταν σε ένα υδρόφωνο. Στη συνέχεια, συνέκριναν τα αποτελέσματα με τα δεδομένα που είχαν συλλέξει από το Ινδικο Ωκεανό, δηλαδή παραδείγματα «διαταραχών» και σεισμών από τον «πραγματικό» κόσμο. Επιβεβαίωσαν ότι τα κύματα φαίνεται πως «κουβαλούν» πληροφορίες της σύγκρουσης με τα εκάστοτε αντικείμενα, με σημαντικότερη όλων, το σημείο της σύγκρουσης, το οποίο μπορεί να αποκωδικοποιηθεί μαθηματικά, μέσω της λεγόμενης «ακουστικής – βαρυτικής κυματικής θεωρίας».\nΟι ερευνητές μπορεί να μην εντόπισαν το χαμένο αεροσκάφος, ωστόσο τα υδρόφωνα στον Ινδικό Ωκεανό την ημέρα που η πτήση «χάθηκε» κατέγραψαν αρκετά σήματα, ένα εξ αυτών μάλιστα σε «λογικό» σημείο. Δυστυχώς, ήταν αδύναμα σήματα, οδηγώντας σε «μεγάλη αβεβαιότητα σχετικά με το από πού προέρχονταν».\nΗ συγκεκριμένη μελέτη, πάντως, αφήνει ανοιχτά πιθανά σενάρια στους ειδικούς ερευνητές ώστε να τα συζητήσουν. Και πιθανότατα θα το κάνουν.


Αρχική σελίδα >> Υπολογιστές >> Hardware >> Κουτιά, Τροφοδοτικά & Ψύξη SILVERSTONE Grandia GD01 HTPC (Silver + LCD/IR + multimedia + cardreader) ΚΟΥΤΙ\nΣε άριστη κατάσταση, αγρατσούνιστο, σαν καινούργιο. Δέχεται full ATX μητρική. Στην οθόνη, μέσω του ειδικού λογισμικού, μπορείτε να ρυθμίσετε να περνάνε διάφορες πληροφορίες - για τον υπολογιστή, νέα της ημέρας(με rss feeds),θερμοκρασίες πόλεων, τραγούδι που παίζει ο player, κ.λπ. Έχει και τηλεχειριστήριο για τον έλεγχο των διάφορων προγραμμάτων που θα παίζουν μια ταινία η μουσική.\nΜε Cardreader που υποστηρίζει όλες της κάρτες μνήμης: SD, CF, Memory stick, SDHC, κ.τ.λ. Αθόρυβη λειτουργία. Διακριτική και όμορφη ενσωμάτωση με τα υπόλοιπα μηχανήματα του HomeTheatre. Το μέγεθος του κουτιού δεν ξεπερνά το μέγεθος ενός πολυκάναλου ενισχυτή. Έχω όλα τα εξαρτήματα που το συνόδευαν. Specifications


Power of Love: Ένταση ανάμεσα σε Ίον και Ολυμπία | fthis.gr\nPower of Love: Ένταση ανάμεσα σε Ίον και Ολυμπία\nΠέμπτη 07 Μαρτίου 2019, 18:02\n- Τελευταία ενημέρωση: 07/03/2019, 18:15\nΗ Ολυμπία Κουκουρίκη αποφάσισε να μιλήσει ανοιχτά στον Ίον Γεωργίου για τα όσα νιώθει τις τελευταίες ημέρες στο σπίτι του Power of Love. Η ίδια μάλιστα δεν έκρυψε την ενόχλησή της, αφού πλέον δεν αισθάνεται ήρεμη και χαλαρή δίπλα στον καλό της.\n«Όχι, δεν έχω κάποιο πρόβλημα, την ησυχία μου θέλω. Θέλω να είμαι καλά και δεν είμαι. Ο άνθρωπος που με έκανε ήρεμη δεν με έχει ήρεμη. Καταρχήν δεν με καταλαβαίνεις, τι να κάτσω να πω; Ίσως να μην ταιριάζουμε ρε αγόρι μου, τι να κάνω;» είπε η Ολυμπία Κουκουρίκη.\nΑπό την άλλη, ο Ίον φάνηκε να μην καταλαβαίνει τι έχει συμβεί, αφού η σχέση τους κυλούσε ομαλά.\n«Δεν μπορώ να καταλάβω γιατί χθες είπαμε κάποια πράγματα και είπες ok, ήρθε μετά η Μαρία και παραδέχτηκα και εγώ κάποια πράγματα και τώρα εσύ λες κάτι άλλο. Ok, μπορεί να είμαι βλάκας εγώ», απάντησε ο Ίον Γεωργίου.


ΟΔΟΣ: Δημοτική ενημέρωση\nΔημοσιεύθηκε στην ΟΔΟ στις 11 Φεβρουαρίου2021, αρ. φύλλου 1067.\nΆιντε πάλι τα ίδια.... γελάει το πανελλήνιο...\nΤο παιδί βιολί 🎻🎻🎻🎻 έχει τίποτα να πει....η νομίζει ότι είναι πρωταπριλιά...\nΌχι τίποτα άλλο...μην νομίζει ότι τα όρια του Δήμου.... φτάνουν μέχρι τα Χανιά...\nΜαρια Αλεξιαδη [fb] 28/8/21\nΓια κλάματα είναι όλοι τους.\nΔημοσιογραφία αλά "ειδική συμβούλου".\nμπήκαν στις φωτογραφίες του Google έγραψαν 'κάδος που καίγεται' και πήραν την καλλίτερη φωτογραφία που βρήκαν. Για τα υπόλοιπα η συνηθισμένη μέθοδος: Copy/Paste\nΚίμωνα ασχολήσου με τους επικοινωνιολογους του Γιάννη του Δημάρχου Κι άσε τις συμβουλές στον Κυριάκο τον Πρωθυπουργό.\nΑντί να ασχοληθεί με τα Δημοτικά, ασχολείται με τα Πρωθυπουργικα. Άβυσσος η ψυχή του ανθρώπου.\nΚίμωνα ασχολήσου με το Λατομείο και μη ξεχνάς πως Βουλευτής δεν πρόκειται να γίνεις ΠΟΤΕ\nΠάει το λατομείο ξεχάστηκε όπως και τα υπόλοιπα εργα\nΚομματόσκυλο: αυτός που ενδιαφέρεται περισσότερο για την εικόνα του κόμματος του παρα για το γεγονός ότι ο τόπος που εκπροσωπεί έφαγε μια γερή σφαλιάρα (όπως και όλη η Παιδεία). Δηλαδή αυτός που ενώ έχει θεσμικό ρόλο στην κατρακύλα του τόπου, ασχολείται με το κόμμα του.\nΚίμωνα ο σύμβουλος του Πρωθυπουργού σύντροφος Θεοδωρικακος έγινε Υπουργός....Ειναι ο Επικοινωνιολογος που έλεγες τις προάλλες...Μήπως πρέπει ν αλλάξεις κόμμα..?\nΚίμωνα εσύ τον Θανάση τον έγραψες στο Δημοτικό ΚΔΑΠ ως γνήσιος Καραμανλικος ή στο Ιδιωτικό ως επικριτης του Μητσοτάκη? Περιμένουμε δελτίο τύπου στο FB\nΤι Καραμανλικος και παραμύθια ρε παιδιά; Εμείς οι βλάχοι όπου λάχει. αν και ακούγεται πόντιος.\nΑπό Ζήση στη Μαρία κι από Μαρία στο Γιάνη. Μαγική τηλεφωνική ατζέντα.\nΣτο χωριό μου κάτι τύπους σαν και αυτούς ούτε στα γελάδια δεν τους παίρναν... και τώρα τους βλέπεις να διοικούν το Δήμο... ότι και να λέμε\nλίγο είναι πραγματικά η μόνη λέξη που ταιριάζει είναι [....]


Isdin Germisdin Original Syndet Bath Gel 500ml\nIsdin Germisdin Original Syndet Bath Gel 500ml (Τζελ Καθαρισμού Σώματος με Αντισηπτικούς Παράγοντες)\nΠροιόν για την υγιεινή του δέρματος με αντισηπτικούς παράγοντες που περιορίζουν την ανάπτυξη μικροβίων.\nΠολύ απαλή υφή, ξεπλένεται εύκολα\nΠροληπτική υγιεινή για συνθήκες υψηλού κινδύνου όπως πισίνες, γυμναστήρια ή επαφή με ασθενείς.\nΕπικουρική δράση στη θεραπεία λοιμώξεων, για εξασφάλιση αποτελεσματικής υγιεινής.\nΑπαλή υφή, ξεπλένεται εύκολα.\nΣειρά Isdin Germisdin\nΚωδικός Προϊόντος: 216081\nΗ καθημερινή σας υγιεινή για την ευαίσθητη περιοχή αφήνοντας αίσθηση φρεσκάδας και απαλότητας. Τζ..\nKorres Anisum Eucalyptus Whitening Toothpaste 2x75ml (Λευκαντική Oδοντόκρεμα Συμβατή με Ομοιοπαθητική 1+1 ΔΩΡΟ)\nΛευκαντική οδοντόκρεμα με δροσερή γεύση γλυκάνισου και ευκάλυπτου που συνδυάζει λευκαντική και καθαρ..


Συμβουλές για ολοκληρωμένη φροντίδα της τεχνητής οδοντοστοιχίας\nΌσοι χρησιμοποιούμε τεχνητή οδοντοστοιχία, γνωρίζουμε πως πρόκειται για έναν «σύμμαχο» που μας βοηθάει να αισθανόμαστε μεγαλύτερη σιγουριά και αυτοπεποίθηση και να απολαμβάνουμε περισσότερο κάθε στιγμή της ημέρας. Ακόμη και αν ο πρώτος καιρός με μία τεχνητή οδοντοστοιχία είναι κάπως πρωτόγνωρος μέχρι να συνηθίσουμε αυτήν τη νέα προσθήκη, σύντομα γίνεται απαραίτητο κομμάτι της καθημερινότητάς μας.\nΕίτε πρόκειται για μία μερική, είτε για μία ολική τεχνητή οδοντοστοιχία, είναι σημαντικό να παραμένει λειτουργική και καθαρή. Συνεπώς, όπως προσέχουμε άλλα σημεία του σώματός μας, το ίδιο χρειάζεται να κάνουμε και με την τεχνητή οδοντοστοιχία, ώστε να είμαστε σίγουροι πως μελλοντικά δεν θα αντιμετωπίσουμε προβλήματα που θα επιβαρύνουν την υγεία της στοματικής μας κοιλότητας.\nΑκριβώς για αυτό, παρακάτω ακολουθούν μερικές συμβουλές φροντίδας και καθαριότητας της τεχνητής οδοντοστοιχίας, ενώ αποκαλύπτουμε τους «συμμάχους» που μας παρέχουν καθημερινά ένα δυνατό κράτημα και έναν αποτελεσματικό, καθημερινό καθαρισμό της οδοντοστοιχίας.\nΑπολαμβάνοντας απόλυτη σταθερότητα με τις τεχνητές ολικές οδοντοστοιχίες\nΣε περίπτωση που η τεχνητή οδοντοστοιχία είναι ολική, είναι σημαντικό να τη χρησιμοποιούμε με μία στερεωτική κρέμα, η οποία ανταποκρίνεται στις ανάγκες μας και μας επιτρέπει να μασάμε άνετα και να απολαμβάνουμε άφοβα, ακόμη και τα πιο σκληρά τρόφιμα. Αυτό κάνει και η Fixodent Pro Plus Δυνατό Κράτημα, η άγευστη στερεωτική κρέμα που δεν αλλοιώνει τη γεύση των τροφίμων και διασφαλίζει πως η τεχνητή οδοντοστοιχία θα παραμείνει σταθερή μέχρι το τέλος της ημέρας, ανεξάρτητα από τα γεύματα που θα απολαύσουμε. Αρκεί, βέβαια, να τοποθετηθεί η τεχνητή οδοντοστοιχία σωστά από την πρώτη στιγμή.\nΑκριβώς για αυτό, πριν εφαρμόσουμε τη στερεωτική κρέμα στην τεχνητή οδοντοστοιχία, είναι σημαντικό να διασφαλίσουμε πως η οδοντοστοιχία είναι εντελώς καθαρή και στεγνή. Έπειτα, θα προσθέσουμε την κατάλληλη ποσότητα κρέμας στις ειδικές γραμμές και θα τοποθετήσουμε την τεχνητή οδοντοστοιχία στη θέση της, κρατώντας τη για λίγο σε αυτό το σημείο. Σε περίπτωση που η κρέμα ξεχειλίσει, σημαίνει πως χρησιμοποιήσαμε μεγάλη ποσότητα.\nΌταν έρθει η ώρα να αφαιρέσουμε την τεχνητή οδοντοστοιχία, θα ξεπλύνουμε το στόμα μας με άφθονο νερό και θα αφαιρέσουμε την οδοντοστοιχία με μία απαλή κυκλική κίνηση. Έπειτα, θα την ξεπλύνουμε καλά και θα την τοποθετήσουμε μέσα σε ένα σκεύος με καθαριστικό διάλυμα ή χλιαρό νερό.\nΠοια είναι τα βήματα για έναν καθημερινό αποτελεσματικό καθαρισμό\nΕίναι σημαντικό να γνωρίζουμε πως μία τεχνητή οδοντοστοιχία, ολική ή μερική, χρειάζεται καθημερινό και σχολαστικό καθαρισμό, όπως συμβαίνει και με τα φυσικά δόντια. Είναι το καλύτερο που μπορούμε να κάνουμε, για να είμαστε σίγουροι πως σε βάθος χρόνου θα παραμείνει λειτουργική και δεν θα εξελιχθεί σε εστία μικροβίων που «απειλεί» την υγιεινή της στοματικής μας κοιλότητας. Ακριβώς για αυτό, φροντίζουμε να την αφαιρούμε έπειτα από κάθε γεύμα και να την ξεπλένουμε καλά με νερό, ώστε να απομακρύνονται υπολείμματα τροφών και βακτήρια.\nΕπίσης, αντί να βουρτσίζουμε χειροκίνητα την τεχνητή οδοντοστοιχία, καλό θα ήταν να την καθαρίζουμε εύκολα και γρήγορα με ένα αποτελεσματικό καθαριστικό σε μορφή ταμπλέτας. Με αυτόν τον τρόπο, το μόνο που θα χρειάζεται να κάνουμε, ώστε να εξαφανίζουμε τα βακτήρια και την κακοσμία που προκαλούν οι τροφές, θα είναι να μουλιάσουμε την τεχνητή οδοντοστοιχία σε ένα ισχυρό διάλυμα. Πιο αναλυτικά, θα ρίξουμε μία ταμπλέτα σε αρκετό ζεστό νερό, τόσο ώστε να καλύπτει την τεχνητή οδοντοστοιχία και έπειτα, θα τη μουλιάσουμε για 30 λεπτά ή για όλο το βράδυ. Το επόμενο πρωί, έπειτα από ένα καλό ξέπλυμα με νερό, θα την τοποθετήσουμε και πάλι.\nΈτσι λειτουργεί και το Fixodent Καθαριστικό Τεχνητής Οδοντοστοιχίας, ένα καθαριστικό που απομακρύνει τους λεκέδες, χωρίς να βλάπτει την τεχνητή οδοντοστοιχία, ενώ αφαιρεί έως και το 99,99% των βακτηρίων που δημιουργούν κακοσμία. Συνεπώς, είναι η ιδανική προσθήκη στην καθημερινότητά μας, για έναν γρήγορο, εύκολο και αποτελεσματικό καθαρισμό.\nΚλείνοντας, είναι σημαντικό να θυμόμαστε πως παραμένοντας συνεπείς με τον καθαρισμό της τεχνητής οδοντοστοιχίας και εφαρμόζοντας καθημερινά την κατάλληλη στερεωτική κρέμα, όχι μόνο θα απολαμβάνουμε την κάθε στιγμή της ημέρας άφοβα, άλλα θα εξασφαλίσουμε και μία σωστή υγιεινή για τη στοματική μας κοιλότητα.


Θεοδωράκης: Η χώρα χρειάζεται συμφωνία - Newpost.gr\nΘεοδωράκης: Η χώρα χρειάζεται συμφωνία\nΣυμφωνία με τους δανειστές, συναινετικές λύσεις, αλλά και ουσιαστικές μεταρρυθμίσεις στην ίδια την Ελλάδα, ζητεί ο επικεφαλής του «Ποταμιού» Σταύρος Θεοδωράκης, σε συνέντευξή του προς την Deutsche Welle.\nΔημοσίευση 18 Ιουνίου 2015, 12:39 / Ανανεώθηκε 18 Ιουνίου 2015, 12:39\nΟ επικεφαλής του «Ποταμιού» επισημαίνει ότι η καθυστέρηση στην επίτευξη συμφωνίας δεν είναι προς όφελος ούτε της Ευρώπης, ούτε της Ελλάδας. Θεωρεί πιο πιθανή μία συνολική συμφωνία τώρα ή μία παράταση της τρέχουσας συμφωνίας για ένα μεταβατικό χρονικό διάστημα; Ή μήπως η πιθανότερη εξέλιξη είναι να μην υπάρξει καν συμφωνία; «Δεν μετέχω όπως ξέρετε στις διαπραγματεύσεις, άρα μόνο προβλέψεις μπορώ να κάνω, παρότι έχω μιλήσει και με τον κ. Γιούνκερ και με τον κ. Σουλτς και με τον κ. Τσίπρα» λέει ο Σταύρος Θεοδωράκης.\n«Νομίζω όμως ότι είναι λίγο απίθανο να πει κάποιος, ότι θα λυθούν όλα τα προβλήματα τις επόμενες ώρες, τις επόμενες μέρες. Προφανώς θα υπάρχει λοιπόν μία μικρή συμφωνία, η οποία μετά θα μας οδηγήσει σε μία μεγαλύτερη συμφωνία, μετά από κάποιο διάστημα» σημειώνει.\nΚαι καταλήγει: «Ωστόσο τις τελευταίες εβδομάδες όλες οι πλευρές φαίνεται να σκληραίνουν τη στάση τους. Πρόκειται για κίνηση τακτικής, προκειμένου να εξασφαλιστεί το μέγιστο δυνατό αντάλλαγμα ή απλώς δεν θεωρείται πλέον πιθανή η επίτευξη συμφωνίας; «Ελπίζω να μην σκέπτονται κάποιοι, είτε στην Ελλάδα, είτε στην Ευρώπη, ότι πρέπει να συμπεριφέρονται σε ένα τόσο σοβαρό θέμα ως τζογαδόροι, δηλαδή να χρησιμοποιούν μπλόφες, για να μπορούν να αποκομίζουν οφέλη. Ελπίζω. Δεν μπορώ να είμαι σίγουρος. Το σίγουρο είναι ότι η χώρα χρειάζεται μία συμφωνία, μία καθαρή συμφωνία με την Ευρώπη, και νομίζω ότι και η Ευρώπη θα πρέπει να απαλλαχθεί από το άγχος που δημιουργεί η εκκρεμότητα με την Ελλάδα».\nΣΤΑΥΡΟΣ ΘΕΟΔΩΡΑΚΗΣ ΔΙΑΠΡΑΓΜΑΤΕΥΣΗ


ταξιδιάρικες σκέψεις: 31 Ιαν 2012\nΑΠΟ ΜΙΚΡΗ ΜΟΥ ΑΡΕΣΑΝ ΤΑ ΠΑΡΑΜΥΘΙΑ ΟΠΩΣ ΦΑΝΤΑΖΟΜΑΙ ΣΕ ΟΛΑ ΤΑ ΠΑΙΔΙΑ,\nΓΙΑΤΙ ΜΕ ΤΑΞΙΔΕΥΑΝ ΣΕ ΚΟΣΜΟΥΣ ΜΑΓΙΚΟΥΣ.....ΦΑΝΤΑΣΤΙΚΟΥΣ...ΟΝΕΙΡΕΜΕΝΟΥΣ!!\nΤΩΡΑ ΠΛΕΟΝ ΜΟΥ ΑΡΕΣΟΥΝ ΓΙΑΤΙ ΜΟΥ ΔΕΙΧΝΟΥΝ ΑΛΗΘΕΙΕΣ......\nΑΣ ΤΑΞΙΔΕΨΟΥΜΕ ΜΑΖΙ ΤΟΥΣ....!!\nΗ ΤΕΛΛΑ ΟΔΗΓΟΣ ΤΟΥ ΕΡΩΤΑ......\n***αφιερωμένο στην καρδιακή φίλη μου από την ΠΑΤΡΑ!!\nΑναρτήθηκε από valia στις 12:00 10 σχόλια:\nΕτικέτες ΠΑΡΑΜΥΘΙΑ ...ΓΙΑ ΜΕΓΑΛΟΥΣ\nΗ σημαντικότερη πλευρά της έλξης...\nΜε τη συγγνώμη\nκαι την απόλυτη κατανόηση του προβλήματος,\nκαθώς και με το κίνητρο να προχωρήσουν στις αναγκαίες αλλαγές,\nζευγάρια κατάφεραν να ξαναρχίσουν απ την αρχή και να βιώσουν\nμεγαλύτερο πάθος και οικειότητα παρά ποτέ!!!\nΗ σημαντικότερη πλευρά της έλξης\nανάμεσα σε δύο άτομα\nείναι το γεγονός\nΠΩΣ ΕΧΟΥΝ ΔΙΑΦΟΡΕΣ!!\n**365 μυστικά για να μη σβήσει το πάθος - JOHN GRAY\nΟ ερωτας πετά στα σύννεφα\nΠόσες φορές έχετε δει μια φωτογραφία με ένα σύννεφο σαν καρδιά; Πρόκειται άραγε για ένα ερωτευμένο σύννεφο ή για ένα από τα άπειρα απρόβλεπτα δημιουργήματα της φύσης;\nΤο σίγουρο είναι ότι ο έρωτας απογειώνει την ψυχή μας. Ο έρωτας μας κάνει να πετάμε στα σύννεφα, μας κάνει να γινόμαστε ρομαντικοί, να βλέπουμε το πρόσωπο του αγαπημένου μας παντού, σε καθετί και καθε έναν που περνά από μπροστά μας.\nΑκόμα και ο έρωτας πετά στα σύννεφα μερικές φορές, θυμίζοντας μας ότι τίποτα δεν είναι τυχαίο, και όλα στη φύση συνηγορούν στο να υπάρχει συναίσθημα, έρωτας και αγάπη. Γιατί έτσι είναι όλα πιο όμορφα.\nερωτας στα συννεφα – φωτογραφία απο ziktay\nΜια ζεστή αγκαλιά – Ερωτική φωτογραφία\nΜια ζεστή αγκαλιά.. πόση απλότητα και πόση αγάπη κρύβει μια αγκαλιά ενός ερωτευμένου ζευγαριού…\nΜερικές φορές δε χρειάζεται καν να ειπωθούν λόγια. Μια αγκαλιά, ένα βλέμμα είναι αρκετά για να εκφράσουν τον έρωτα, την επιθυμία, την αίσθηση του να «ανήκεις» κάπου.\nΕξάλλου, τα πιο δυνατά συναισθήματα δεν είναι αυτά που ειπώνονται, αλλά εκείνα που φανερώνονται μέσα από στιγμές, εικόνες, σιωπές…και πάνω από όλα μέσα από ένα άγγιγμα και μια αγκαλιά…\nΜια όμορφη ασπρόμαυρη φωτογραφία από τον princeambrosia . Μια φωτογραφία έρωτα, για ερωτευμένες και ρομαντικές ψυχές…\nΑναρτήθηκε από valia στις 03:46 Δεν υπάρχουν σχόλια:\nΕτικέτες ΙΔΕΕΣ, ΣΚΕΨΕΙΣ, ΣΥΝΤΑΓΕΣ


Κανελόνια Γεμιστά με Σόγια Κιμά Fytro και Μπεσαμέλ – Fytro - Το f της διατροφής!\nΚανελόνια Γεμιστά με Σόγια Κιμά Fytro και Μπεσαμέλ\nΣε μια μεγάλη κατσαρόλα σοτάρετε τα κρεμμύδια, το σκόρδο και τη Σόγια Κιμά Fytro με το ελαιόλαδο. Σβήνετε με το κόκκινο κρασί και βράζετε για 5 λεπτά. Προσθέτετε την Passata Bio-Organic, το ένα φλιτζάνι τσαγιού νερό και λίγο μοσχοκάρυδο. Χαμηλώνετε την φωτιά και σιγοβράζετε για μισή ώρα. Προσθέτετε αλάτι και πιπέρι.\nΒράζετε τα κανελόνια για 3-5 λεπτά. Τα σουρώνετε, τα περιχύνετε με λίγο ηλιέλαιο για να μην κολλήσουν και τα αφήνετε στο σουρωτήρι.\nΓια την προετοιμασία της μπεσαμέλ:\nΣε μια κατσαρόλα βάζετε το υπόλοιπο ηλιέλαιο και, αφού ζεσταθεί, προσθέτετε το Αλεύρι για Όλες τις Χρήσεις ΓΙΩΤΗΣ και αρχίζετε να ανακατεύετε με σύρμα ή αυγοδάρτη, προσθέτοντας λίγο-λίγο το Ρόφημα Σόγιας Fytro. Προσθέτετε αλάτι και πιπέρι. Αν θέλετε η μπεσαμέλ σας να γίνει πιο ρευστή, προσθέστε μισό φλιτζάνι Ρόφημα Σόγιας Fytro επιπλέον.\nΠροσοχή, αν φοβάστε μην σας σβολιάσει η μπεσαμέλ, βράστε το ρόφημα σόγιας από πριν και δεν θα έχετε πρόβλημα.\nΓεμίζετε τα κανελόνια με τον έτοιμο κιμά και τα τοποθετείτε σε ένα βουτυρωμένο ταψί διαστάσεως 40 x 30 εκατοστών. Απλώνετε από πάνω την μπεσαμέλ και ψήνετε σε προθερμασμένο φούρνο για περίπου 15 λεπτά με αέρα. Συνεχίζετε να ψήνετε άλλα 10 λεπτά στο γκριλ, για να δώσετε χρώμα στη μπεσαμέλ.


Ποτάμι: Κάτι σαν κόμμα αλλά κυρίως ο (αμήχανος) Σταύρος Θεοδωράκης - Parapolitiki.com\nΠοτάμι: Κάτι σαν κόμμα αλλά κυρίως ο (αμήχανος) Σταύρος Θεοδωράκης\nΠερίμενα με ειλικρινή αγωνία να δω τη σημερινή παρουσίαση του Σταύρου Θεοδωράκη για το «Ποτάμι» θεωρώντας ότι κάποια πράγματα θα πάνε δεδομένα καλά για το εγχείρημα και κάποια άλλα πιθανότατα όχι.\nΉμουν σίγουρος ότι θα βλέπαμε μια επικοινωνιακά άψογη συνέντευξη Τύπου με θεμιτό τηλεοπτικό επαγγελματισμό. Έπεσα εντελώς έξω.\nΈνα κόμμα που ορθώς βασίζεται κυρίως στα social media μας πρότεινε να παρακολουθήσουμε τη συνέντευξη Τύπου μέσω από ένα τραγικό live streaming με συνεχείς διακοπές στη μετάδοση, με τον Σταύρο Θεοδωράκη μάλιστα να πηγαίνει συνεχώς δεξιά-αριστερά παρόλο που η μετάδοση γινόταν μόνο με μια σταθερή κάμερα! Τεχνικά και σκηνοθετικά μόνο η λέξη «φιάσκο» μπορεί να περιγράψει αυτό που είδαμε ή μάλλον προσπαθήσαμε να δούμε.\nΕπί της ουσίας τώρα, ο ο γνωστός δημοσιογράφος έκανε κατά τη γνώμη μου ένα τεράστιο στρατηγικό σφάλμα: δεν είπε 10 πράγματα για το κόμμα του, πριν αρχίσει να απαντά σε ερωτήσεις. Έδωσε κατευθείαν τον λόγο στους δημοσιογράφους, επιτρέποντας τους να καθορίσουν την ατζέντα της συζήτησης. Απαντούσε για αρκετή ώρα σε ερωτήσεις για ένα κόμμα για το οποίο δεν μας είχε πει από μόνος του το παραμικρό, για ένα -μέχρι εκείνη τη στιγμή- μονοπρόσωπο κόμμα!\nΓιατί κάνεις τέτοιο όταν ουσιαστικά προσκαλείς σε παρουσίαση κόμματος; Πώς γίνεται στην παρουσίαση ενός κόμματος να μιλάει μόνο ένας άνθρωπος και απλώς να διαβάζονται κάποια ονόματα ανθρώπων που τον υποστηρίζουν και μάλιστα υπό την παρακάτω...πρωτοποριακή διευκρίνιση;\nΑπαντώντας λοιπόν σε εντελώς διαφορετικές ερωτήσεις, αποκάλυψε αυτό που εμένα προσωπικά προς το παρόν θα με αποθάρρυνε σοβαρά από το να ψηφίσω το Ποτάμι. Για λόγους ακρίβειας, να σε τι αναφέρομαι, όπως ακριβώς το κατέγραψε το...ίδιο το Ποτάμι στο Twitter.\nΣυνειδητοποιείτε τι ακριβώς έχει δηλώσει ο συμπαθής Σταύρος; Φτιάχνει κόμμα για να κατέβει στις Ευρωεκλογές, θέλει να δώσει τη μάχη στην Ευρώπη και μάλιστα «για μια άλλη Ευρώπη» και δεν γνωρίζει σε ποια ομάδα του Ευρωκοινοβουλίου θα ενταχθεί το κόμμα του! Δήλωσε ότι θα το κάνει αφού πάει στις Βρυξέλλες. Μας καλεί δηλαδή να ψηφίσουμε κάτι, αποδεχόμενοι ότι μπορεί να καταλήξει από την Ευρωπαϊκή Αριστερά μέχρι το Λαϊκό Κόμμα της Μέρκελ και του Μπαρόζο. Μα τι είναι αυτά; Που έχουν γίνει ξανά; Πρώτη φορά είδα κάποιον να μιλάει στο όνομα της Ευρώπης δείχνοντας ότι τη γνωρίζει τόσο επιφανειακά.\nΔηλαδή, εγώ π.χ που προσωπικά τυχαίνει να είμαι με τους Ευρωπαίους Σοσιαλιστές και θέλω να τους υποστηρίξω στο Ευρωκοινοβούλιο, γιατί να μην ψηφίσω ΔΗΜΑΡ ή ΠΑΣΟΚ και να ψηφίσω το Ποτάμι; Γιατί να ρισκάρω; Γιατί να ψηφίσω ένα κόμμα που δεν ξέρει που τοποθετείται ιδεολογικά όταν εγώ προσωπικά τυχαίνει να ξέρω τι ισχύει για τον εαυτό μου;\nΕπίσης, μου είναι αδύνατο να κατανοήσω γιατί θα πρέπει να αποδεχθούμε ένα τσιτάτο σαν το παρακάτω όταν το λέει ο Σταύρος Θεοδωράκης και να εξοργιστούμε όταν το λέει ο κάθε Τζήμερος ή και ο προφυλακισμένος Μιχαλολιάκος. Αν ο γνωστός δημοσιογράφος δεν μπορεί να διαχωρίσει τα προβληματικά κόμματα από τον γενικότερο θεσμικό ρόλο των κομμάτων σε μια Δημοκρατία, αδυνατώ να καταλάβω γιατί ίδρυσε κι αυτός ένα κόμμα. Άλλο ποτάμι, άλλο καλάμι.\nΣυνοψίζοντας και περιμένοντας και τα δικά σας σχόλια, επιμένω σε δυο προγενέστερες παρατηρήσεις μου που συνεχίζουν νομίζω να ισχύουν παράλληλα και μετά τη σημερινή παρουσίαση:\n-Πριν λίγες μέρες: Νομίζω ότι προς το παρόν δεν έχουμε δει τίποτα περισσότερο από ένα απολιτίκ κάλεσμα που απευθύνεται σε τηλεοπτικό κοινό και όχι σε πολίτες, χωρίς αυτό να αποκλείει ότι στο τέλος μπορεί και να εξελιχθεί σε κάτι σχετικά καλό για την πολιτική συγκυρία.\n-Σήμερα το πρωί: Ήδη πάντως ο γνωστός δημοσιογράφος έχει καταφέρει κάτι που ουδείς τα τελευταία 2-3 χρόνια είχε καν μπορέσει να προσεγγίσει: έχει ήδη καταφέρει να κάνει πάρα πολύ κόσμο να περιμένει να ακούσει τι έχει να του πει.\nΝα προσθέσω απλώς και κάτι ακόμα: Ναι, κάθε αρχή και δύσκολη και ναι, δεν χρειάζεται να είμαστε φοβερά αυστηροί γιατί η παρακμή των υπόλοιπων κομμάτων είναι τρομακτική και δεν έχουμε πολλές επιλογές αλλά ειλικρινά περίμενα από τον Σταύρο Θεοδωράκη σήμερα κάτι πολύ πιο καλά προετοιμασμένο. Δεν χρειάζεται να είσαι επαγγελματίας πολιτικός για να ιδρύσεις κόμμα αλλά έναν κάποιο επαγγελματισμό πρέπει να τον δείξεις.\nΣήμερα παρουσιάστηκε ένα κόμμα που θα κατέβει στις Ευρωεκλογές χωρίς να ξέρουμε ποιοι θα είναι υποψήφιοι του και σε ποια ευρωομάδα θα ενταχθεί. Ξέρουμε μόνο ότι ηγέτης του θα είναι ο Σταύρος Θεοδωράκης ο οποίος δεν θα είναι υποψήφιος.\nΚάπου εδώ, θυμίζω σε κάθε ενδιαφερόμενο ότι η Πολιτική είναι σοβαρή υπόθεση. Πολύ σοβαρή.\nΥ.Γ Στοιχειώδεις κανόνες ευγένειας επιβάλουν όταν κάποιος σου απευθύνεται στον πληθυντικό να μην του απαντάς με το αντιαισθητικό «φίλε». Δεν είσαι cool, είσαι δήθεν.\nΕτικέτες εκλογές 2014, Ευρωεκλογές 2014, Ποτάμι, Σταύρος Θεοδωράκης